‘Santorini Malaysia’! Resort Di Melaka Ini Menawarkan Penginapan Seperti Berada Di Greece

Sebut saja Santorini, pasti ramai yang terbayang akan kecantikkan kawasan perlancongan yang mengagumkan dan menenangkan. Kini untuk anda yang ingin merasai sendiri pengalaman seolah-olah berada di Greece boleh mencuba menginap di resort yang digelar ‘Santorini Malaysia’.

Resort yang diberi nama The Amanjena Resort ini terletak di Pengkalan Balak, Melaka. Bagi anda yang berada di Kuala Lumpur, tempoh perjalanan mengambil masa 2 jam sahaja untuk kesini.

Apa yang menarik di sini, hampir semua reka bentuk dan hiasan berkonsepkan ‘Mediterranean’ yang akan memberikan anda ‘vibes’ seperti berada di Santorini. Pemilihan warna putih dan biru sudah pasti menjadikan penginapan ini sebagai salah satu tempat yang ‘instagramable’.

Bagi yang datang kesini anda boleh menimati keindahan dan ketenangan pantai Pengkalan Balak dan jika ada yang ingin ke tempat tarikan lain di sekitar Melaka seperti Jonker Walk, perjalanan hanya mengambil masa 45 minit sahaja.

Selain menyajikan pemandangan dan reka bentuk yang menarik, The Amanjena Resort juga menyediakan pelbagai kemudahan untuk anda beraktiviti bersama ahli keluarga.

Tarikan utama di sini adalah kolam renang dan bagi yang sukakan BBQ, resort ini menawarkan kemudahan tersebut. Selain itu, bagi kanak-kanak, terdapat ruang khas untuk mereka bermain pasir dan ini pasti menyeronokkan.

Jadi untuk anda yang merancang percutian yang lain daripada yang lain, boleh cuba The Amanjena Resort dengan membuat tempahan melalui aplikasi WhatsApp ataupun terus ke halaman Facebook The Amanjena Resort.


Isu Saman: Achey Sedih, Mahu Balu Arwah Abam & Ali Puteh Berbaik

Baru-baru ini media tempatan melaporkan isu saman-menyaman antara balu pelawak Allahyarham Abam Bocey, Siti Nor Hidayah Mohd Ali  dan adik iparnya yang juga pelawak Ali Puteh. Susulan itu, kes tersebut turut mendapat perhatian rakan baik Allahyarham, Achey.

Menjelaskan lebih lanjut mengenai isu itu, menurut Achey dia akui sudah menghubungi kedua-dua belah pihak. Namun, jelasnya dia hanya mampu memberi nasihat dan mengharapkan agar Hidayah dan Ali dapat menemui jalan perdamaian.

” Saya dan Fad sering menghubungi kedua-dua belah pihak. Kalau boleh selesaikanlah secara baik dan damai bolehlah kita bermesyuarat. Dalam Islam, bila kita bermesyuarat pasti kita ada cadangan. Tetapi perlu ingat cadangan itu bukanlah keputusan.

Bila saya dan Fad beri cadangan antara satu pihak ke satu pihak, tetapi  keputusan tidak mengikut yang kami cadangkan, kami tidak boleh buat apa-apa” kata Achey kepada Murai.my

Dedah Achey, sama ada dia mahupun Fad kedua-dua mereka enggan berlebihan di dalam kes ini kerana sedar akan status mereka hanya sekadar sahabat karib kepada Arwah Abam.

“Dalam situasi ini siapa saya dan Fad? Saya tidak boleh masuk campur sangat hal ini. Saya hanya ada hubungan persahabatan yang tak terjangkau dengan arwah. Apa yang saya perlu jaga adalah kebajikan kepada Arwah, anak arwah dan ibu kepada Arwah.

Antara Ali dan Hidayah, atau kes yang tak perlu libatkan saya, saya minta maaf kepada orang – orang yang meminta saya membantu. Saya bukan tak bantu, tapi sudah pun menasihati dan keputusan itu di tangan mereka” tambahnya lagi.

Achey mengulas hal itu selepas ramai pihak termasuk netizen yang melahirkan hasrat agar dia dan Fad menjadi ‘orang tengah’ supaya kemelut antara Ali dan Hidayah dapat di selesaikan secara baik.

Achey ditemui Murai.my ketika di majlis pelancaran filem televisyen (FTV) Frontliner yang turut dibintangi Achey sebagai salah seorang pelakon utama. Selain Achey, antara pelakon yang membintangi FTV ini adalah Beto Kusyairi, Azhan Rani, Emma Maembong, Wan Maimunah, Farah Yusof, Meerqeen dan ramai lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“3 Jam Yang Menginsafkan”- Azhan Rani Kongsi Pengalaman Memakai Sut PPE

Berkongsi pengalamannya memakai sut peralatan perlindungan diri (PPE) baru-baru ini, pelakon popular Azhan Rani akui berasa rimas dan dalam masa yang sama terharu dengan pengorbanan anggota barisan hadapan (frontliner) yang menyarung sut berkenaan untuk jangka masa yang lebih lama demi memastikan rantaian COVID-19 dapat diputuskan.

Menurut Azhan ketika ditemui, dia berkesempatan memakai sut PPE selama tiga jam setiap hari bagi menjayakan watak yang dipegangnya dalam sebuah Filem Televisyen (FTV) berjudul Frontliner yang akan disiarkan tidak lama lagi.

A post shared by Azhan Rani (@azhan_rani)

Dedah pelakon itu lagi, dia bukan sahaja terpaksa bermandi peluh malah turut hilang selera makan ketika memakainya.

“3 Jam itu menginsafkan, seperti azab di dunia saya rasa. Bila saya pakai sut itu boleh hilang selera makan, walaupun kerap buka sut tetapi saya boleh tertidur dimana-mana kerana terlalu letih. Saya rasa seolah-olah seperti frontliners yang sebenar”

“Saya juga diajar cara buka sut. Bagi saya itulah yang menyeramkan kerana disitulah risiko besar para frontliner ini akan terkena jangkitan” katanya kepada Murai.my

Mengenai naskhah Frontliner arahan Razif ‘Ajiboy’ Rashid ini, selain Azhan beberapa pelakon popular turut membintanginya seperti Beto Kusyairy, Emma Maembong, Achey, Farah Ahmad, Wan Maimunah, Ashraf Muslim, Zul Handyblack, Meerqeen dan ramai lagi.

Sedikit info mengenai FTV ini, ianya bakal disiarkan di Astro First Eksklusif di saluran 480 pada Oktober ini.Diinspirasikan dari kisah benar mengenai pengorbanan dan konflik dalaman golongan wira barisan hadapan yang menjadi pejuang benteng utama dalam membendung penularan wabak Covid- 19 yang sedang melanda seluruh dunia pada ketika ini.


BLACKPINK Teruja Untuk Beraksi Bersama Selena Gomez Di Atas Pentas

Sebentar tadi, single terbaharu yang juga duet kumpulan Blackpink bersama penyanyi antarabangsa popular iaitu Selena Gomez berjudul Ice Cream telah dimuatnaik dan diperdengarkan kepada peminat mereka di seluruh dunia. Dijangka lagu ini bakal mencatat rekod terbaharu mereka. Sebuah hashtag khas #Selpink turut diwujudkan mengenai kolaborasi Blackpink bersama Selena.

Bercakap mengenai kolaborasi tersebut, Blackpink yang dianggotai oleh Lisa,Jennie, Rose dan Jisoo itu begitu teruja dapat menghasilkan single ini apatah lagi berduet dengan Selena yang merupakan penyanyi kegemaran mereka. Berikut Murai.my tampilkan temubual penuh Blackpink mengenai Ice Cream seperti yang dipetik menerusi News Raver.com.

Lagu yang kami begitu bekerja keras untuk jangka masa yang agak lama akhirnya diperdengarkan buat dunia. Ianya begitu istimewa kerana kami lakukannya bersama Selena Gomez. Kami begitu gembira untuk bertemu semula dengan peminat bersama lagu yang rancak dan teruja.

Kesemua ahli kumpulan kami merupakan peminat Selena Gomez. Biarpun kami tidak dapat bertemu dan bekerja dengannya secara berhadapan, namun kami dapat rasakan auranya setiap kali berkomunikasi dengan Selena untuk beberapa kali. Kami rasakan dia adalah seorang yang ‘cool’ apatah lagi ketika melihat dia berkongsi pandangannya dengan orang lain secara begitu rendah diri dan mudah. Kami juga begitu gembira apabila dia menyatakan bahawa dia juga meminat kami. Selain itu, kami juga berpuas hati dengan hasil kerja muzik ini bersama-sama dengannya.

Ketika pertama kali mendengar melodinya, kami dapatkan rasakan mulut kami penuh dengan kemanisan. Buat mereka yang merasakan panas akibat cuaca panas ketika ini mungkin boleh dapatkan sedikit kesegaran dengan mendengar lagu ini. Kami harapkan kekuatan dan perasaan teruja kami mengenai lagu ini dapat disampaikan dengan baik buat mereka yang bakal mendengarnya.

Ianya sentiasa menyeronokkan untuk mencuba sesuatu yang baru. ‘Ice cream’ ingin memberi mesej  yang penyayang dan menyegarkan berbeza dengan single kami sebelum ini, ‘How You Like That’ pada Jun lalu. Lagu ini seperti aiskrim yang sedang cair ketika di musim panas. Jadi sila dengarkan lagu ini.

Sebuah set yang dipenuhi warna pastel dan kelengkapan props mengingatkan anda akan pada kemanisan aiskrim. Segala persediaan termasuklah pakaian seiring dengan muzik lagu ini. Pendapat kami boleh dilihat menerusi idea yang ingin disampaikan.

Terima kasih kepada peminat di seluruh dunia. Kami begitu teruja untuk beraksi bersama Selena Gomez di atas pentas yang sama, yang mana kami dapat melihat wajahnya di hadapan mata.Tidak lagi akan ada sebuah perjumpaan, kami mengharapkan orang ramai akan mendengar ‘Ice Cream’ dengan hati yang sihat dan gembira . Harap dapat berjumpa lagi!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kau Tengok Sendiri Diri Kau”- Teguran Azza Elite Di Instagram Memang Win!

Pelakon dan penyanyi Azza Elite berharap agar netizen dapat berhenti daripada terus menghukum orang lain di media sosialnya. Azza atau nama sebenarnya
Nor Azzarima binti Zawari juga berpesan kepada para pengikutnya di Instagram tidak menjadikan platform ini untuk bergaduh dan memburuk-burukkan orang lain.

Teguran ini dibuat menerusi sebuah foto yang dimuatnaik di instagram peribadi @azzaelite.

“Ini Instagram saya. Saya nak iklan apa ke, itu bukan masalah anda!, Masalah orang kita selalu merasa diri lebih baik dari orang lain. Kau tengok sendiri diri kau.. Selalu bercakap buruk pasal orang lain. Lihat diri kau, yang merasa alim selalu bergaduh dengan orang. Selalu tulis buruk pasal orang lain. Just chill ok!” tulisnya di Instagram.

A post shared by Azzaelite❤queenazza0174748991 (@azzaelite)

Teguran yang dibuat oleh Azza ini berpunca dari sikap segelintir netizen yang tidak berpuas hati melihat dia memuatnaik iklan di instagram peribadinya. Di ruangan komen, terlihat beberapa selebriti seperti Linda Rafar, Sharifah Shahira dan Uqasha Senrose menunjukkan rasa simpati terhadap masalah yang menimpa Azza.

“Sakit jiwa kot tengok orang happy, orang buat iklan.. adoi!”- tulis pelakon, Sharifah Shahora

“Sabar kakakku yang cantik yang baik yang lebut. Pedulikan mereka”- tulis pelakon, Uqasha Senrose

“Iklan pun kena marah? Ya Allah”-kata Linda Rafar

Dalam perkembangan lain Azza kini sibuk dengan perniagaan pakaian muslim dan muslimah patuh syariah secara online.


Azhar Sulaiman Mohon Maaf Isu Anak Main TikTok Dalam Kelas

Semalam nama anak kepada pelakon Azhar Sulaiman, Kasih Iris Leona menjadi trending di laman Twitter selepas teruk dikecam dan ditegur oleh warganet gara-gara merakam aksinya bermain aplikasi TikTok.

Difahamkan rakaman tersebut dibuat Leona ketika berada di dalam kelas dalam sebuah institusi pengajiannya. Bagaimanapun, Leona telah menjelaskan lebih lanjut mengenai isu tersebut dan berkata rakaman tersebut dibuat ketika masa lapang dan bukanlah ketika sedang belajar seperti yang didakwa ramai. Menerusi carian Murai.my terkini turut mendapati bahawa akaun Twitter Leona telah pun dipadam.

Terbaru, di laman Instagram nya, Azhar tampil memohon maaf secara terbuka. Jelas Azhar, dia sedia maklum bahawa ramai warganet marah dengan tindakan anaknnya itu dan turut tidak menyangka namanya akan turut terpalit.

A post shared by Azhar Sulaiman (@azharbsulaiman)

Menjengah ke ruangan komen, pengikutnya mengharapkan agar Azhar dapat mendidik anak-anaknya dengan baik apatah lagi menjaga maruah diri serta agama. Biarpun begitu,tidak kurang juga segelintir daripada mereka beranggapan ianya adalah lumrah biasa buat anak-anak yang sedang meningkat dewasa. Untuk rekod, Leona turut mempunyai seorang kembar lelaki, Andika Rees Pahamin yang mana mereka pernah tular suatu ketika dahulu kerana mendapat keputusan yang cemerlang di dalam Sijil Pelajaran Malaysia (SPM).


Dipanggil Pelacur & Diugut Bunuh, Kekasih Sushant Singh Tak Tahan Dibuli

Kini nama Rhea Chakraborty menjadi sebutan di India. Di tengah kesedihan setelah kematian kekasihnya, Sushant Singh Rajputt akibat bunuh diri, dia mengalami cyber buli kerana dianggap punca di sebalik kematian Sushant.

Telah diketahui bahawa Sushant meninggal dunia pada 14 Jun kerana bunuh diri. Polis Mumbai mengatakan Sushant mempunyai masalah kesihatan mental sebelum meragut nyawanya sendiri. Pemergian bintang Bollywood itu turut dirasakan oleh kekasihnya, Rhea Chakraborty.

Chakraborty memuat naik dua gambar dengan Sushant.

A post shared by Rhea Chakraborty (@rhea_chakraborty)

Tidak lama kemudian, aktres muda Bollywood itu memuat naik foto dalam bentuk pesanan langsung yang dia terima di Instagram dari seorang pengguna. Lelaki itu meminta Chakraborty untuk membunuh diri. Sekiranya tidak, seseorang akan membunuhnya.

“Saya dipanggil pisau cukur … saya diam. Saya digelar pembunuh … saya diam … saya dipanggil pelacur … saya diam. ” dia menulis.

Di samping itu, akaun Instagramnya dipenuhi dengan kata-kata kasar, jadi Chakraborty menutup bahagian komen dari akaunnya.

Dia semakin dibuli di media sosial setelah bapa Sushant, KK Singh melaporkan bahawa Chakraborty adalah orang di sebalik kematian Rajputt. Dia menjelaskan bahawa selama ini Chakraborty menggunakan wang anaknya, memberinya ubat, mengancam kesihatan mentalnya, dan menjauhkan Sushant dari keluarganya.

Namun Rhea Chakraborty tidak berdiam diri. Dia membantah semua dakwaan yang dibuat oleh ayah Sushant. Tetapi media dan orang ramai lebih suka mengkritik Chakraborty.

Dengan kebencian yang semakin meningkat terhadap Chakraborty, ini menjadikannya lebih sukar bagi pihak berkuasa untuk menjalankan siasatan. Semalam, 27 Ogos, Rhea Chakraborty memuat naik video di Instagram yang menunjukkan rumahnya dipenuhi dengan ahli media.

“Lelaki dalam video ini adalah ayah saya, Indrajit Chakraborty. Kami berusaha meninggalkan rumah untuk bekerjasama dengan  pihak berkuasa penyiasatan. Tetapi ada ancaman terhadap hidup saya dan keluarga saya,” tulisnya.

Dia juga mengaku bahawa dia telah meminta bantuan pihak berkuasa tetapi sehingga semalam tidak ada yang datang untuk menolong. Selepas media melaporkan tuduhan Rhea Chakraborty menggunakan dadah, aliran transaksi kewangan dan interaksi dengan orang di sekelilingnya berada di bawah pengawasan Biro Narkotik India.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Semakin Popular, Meerqeen Nafi Guna ‘Kabel’

Biarpun sekadar menyandang kedudukan tempat ketiga pada pertandingan Hero Remaja 2020, namun siapa sangka bakatnya dalam bidang lakonan ‘membuka mata’ beberapa pihak produksi.

Buktinya, sejurus sahaja tamat program realiti tersebut dia mendapat beberapa tawaran termasuklah membintangi sebuah filem televisyen (FTV) berjudul Frontliners yang akan disiarkan di Astro First Exclusive tidak lama lagi.

Biarpun sekadar pelakon pembantu, namun bagi Meerqeen atau nama sebenarnya Shameer Shauqeen Shaiful Izam,19 ianya adalah satu penghormatan buatnya untuk terbabit secara langsung dalam FTV yang didedikasi khas buat para ‘frontliners’ yang berkorban dan bertungkus lumus membendung wabak COVID-19 daripada terus menular di seluruh dunia khususnya buat Malaysia.

Jelas Meerqeen, sebaik sahaja mendapat tawaran tersebut dia akui agak terasa sedikit ‘berat’ untuk membintangi FTV ini apatah lagi bergandingan bersama pelakon-pelakon popular tanah air seperti Beto Kusyairi, Azhan Rani, Wan Maimunah dan ramai lagi. Namun, dia bersyukur kerana mendapat tunjuk ajar dan bimbingan daripada mereka selain turut membuat kajian mengenai watak yang digalasnya.

“Bila saya dapat tawaran ini, saya akui berat sebenarnya tapi sangat teruja kerana seperti yang anda sedia maklum barisan pelakon memang agak ‘padu’ dan saya ingin tunjukkan kepada orang ramai yang saya pun boleh memegang watak ini” katanya kepada Murai.my

Dalam pada itu, Meerqeen menafikan bahawa dia menggunakan ‘kabel’ untuk mencipta nama di dalam industri kerana ada yang mendakwa dia dilihat lebih menonjol daripada kebanyakan finalis Hero Remaja 2020.

Tegas Meerqeen, dia tidak mendapatkan pertolongan daripada mana-mana pihak untuk mengambil jalan pintas dikenali dalam bidang lakonan dan hanya bersandarkan usaha kerasnya selama ini.

“Sebenarnya guna kabel semua itu, saya langsung tidak pernah sebab apa yang saya buat ini adalah kerana kerjaya saya. Jadi saya tidak ada mendapatkan pertolongan daripada sesiapa dan saya buat ini dengan usaha saya sendiri.

Bila ada dakwaan yang mengatakan saya guna kabel, saya akui agak terasa sebab saya buat semua ini dengan susah payah, titik peluh saya sendiri. Di mana saya berada sekarang bukanlah senang sebab 4 tahun juga untuk saya cuba di dalam industri ini” jelas anak saudara kepada penyanyi Safura ini.

Meerqeen ditemui Murai.my ketika di majlis pelancaran FTV Frontliners di Publika, Hartamas baru-baru ini.Naskhah Frontliner arahan Razif ‘Ajiboy’ Rashid ini diinspirasikan dari kisah benar mengenai pengorbanan dan konflik dalaman golongan wira barisan hadapan yang menjadi pejuang benteng utama dalam membendung penularan wabak Covid- 19 yang sedang melanda seluruh dunia pada ketika ini.


“Bukannya Tak Faham Sangat”- Usop Dedah Keputusan Sebenar SPM

Ketika ini, nama penyanyi Usop menjadi sebutan ramai apabila kekal konsisten dalam membuat persembahan di pertandingan realiti Big Stage 2020.

Disebalik persembahannya yang memukau, rata-rata warganet dan tidak terkecuali beberapa selebriti popular tanah air seperti Dato Sri Siti Nurhaliza, Scha Al-Yahya dan ramai lagi begitu menyenangi perwatakannya bersahaja dan sentiasa merendah diri biarpun akui tidak berapa fasih di dalam Bahasa Inggeris.

Namun begitu, terdapat dakwaan daripada segelintir warganet yang mendakwa bahawa perwatakannya itu seolah-olah ‘dibuat-buat’ bagi meraih perhatian orang ramai.Menjelaskan isu tersebut, Usop atau nama sebenarnya Muhammad Saiful Naim Muhd. Noor menafikan bahawa dia sengaja meraih perhatian orang ramai kerana akui itu adalah sikapnya sejak dahulu lagi.

Malah Usop juga mendedahkan kepada Murai.my bahawa dia sememangnya kurang fasih dalam Bahasa Inggeris sejak dari bangku sekolah lagi dan hanya sekadar mendapat gred ‘E’ dalam subjek tersebut.

“English saya ‘E’. Saya memang nak belajar Bahasa Inggeris. Saya bukannya tak faham sangat, bolehlah faham sikit-sikit. Mungkin belum rezeki saya ketika belajar dan rezeki di bidang nyanyian sebab ini minat saya sejak kecil lagi.

Mula-mula dahulu, tok wan saya bawa saya pergi menyanyi nasyid. Sekarang ini baru orang nampak bakat saya, kalau dia masih ada,mesti gembira sebab tok wan saya sudah tiada dan dia yang banyak sokong saya dalam bidang nyanyian” katanya.

Biarpun begitu, menurut pelantun ‘Selamanya’ ini, dia mempunyai perancangan untuk mendapatkan kelas bimbingan Bahasa Inggeris selepas ini sekiranya berkelapangan sejurus tamat program ini kelak.

Usop ditemui Murai.my sejurus tamat program Big Stage bagi minggu ketiga di Putrajaya International Convention Centre (PICC) pada malam Ahad. Dalam minggu itu, Usop mengungguli tangga teratas manakala penyanyi Amir Hasan terpaksa mengucapkan selamat tinggal pada pentas itu apabila menjadi peserta kedua yang tersingkir selepas Hanie Soraya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


BLACKPINK Raih Anugerah Pertama, BTS Menang Besar Di MTV VMA 2020

Kumpulan penyanyi Korea popular, BTS dan BLACKPINK masing-masing mencuri perhatian di MTV Video Music Awards 2020 (MTV VMA) yang diadakan dalam norma baharu di New York pada malam 30 Ogos (31 Ogos 2020 waktu Malaysia).

Kumpulan BTS telah menang besar dengan merangkul kesemua trofi dalam empat pencalonan kategori mereka iaitu kumpulan terbaik, K-Pop Terbaik, lagu Pop terbaik dan Koreografi terbaik.

Ini adalah kali kedua berturut-turut BTS memenangi anugerah kumpulan terbaik dan K-Pop terbaik sejak dua kategori itu disertakan buat kali pertama pada tahun 2019. Antara calon lain dalam kategori kumpulan terbaik adalah Monsta X, BLACKPINK, 5 Seconds of Summer, Chloe x Halle, CNCO, Little Mix, Now United, The 1975 dan Twenty One Pilots.

Bagi BLACKPINK pula telah menjadi kumpulan penyanyi wanita Korea pertama memenangi kategori ‘Song of Summer’ sekaligus menjadikan kemenangan pertama mereka di MTV VMA. Kemenangan tersebut diiktiraf menerusi lagu hit “How You Like That”. Sejurus selepas itu, hashtag #BLACKPINK1stVMA turut trending di laman Twitter.


“Saya Akan Mati”- Chadwick Boseman Sudah Ramal Kematian?

Pada Sabtu lalu, rata-rata peminat watak Black Panther dikejutkan dengan khabar pemergian Chadwick Boseman yang memegang watak itu sejak diperkenalkan buat umum menerusi filem terbitan Marvel.

Boseman meninggal dunia akibat menderita penyakit kanser usus pada usianya 43 tahun. Menurut sumber antarabangsa, Boseman meninggal dunia di rumahnya di Los Angeles disisi isteri dan keluarganya. Untuk rekod, Boseman disahkan menghidapi kanser usus pada empat tahun lalu.

Dalam pada itu, sebuah video klip temubual Boseman dengan seorang wartawan antarabangsa mengenai perancangannya dalam sekual Black Panther 2 sebelum ini juga yang telah tular dan hangat diperkatakan. Menerusi temubual itu, Boseman hanya memberikan jawapan ringkas dia akan meninggal dunia seolah-olah seperti sudah menjangkakan hayatnya tidak akan kekal lama.

last night I still watched a lot of interviews and funny moments from the Black Panther cast including this video interview. and it really gives me goosebumps right now. WAKANDA FOREVER pic.twitter.com/rKOTaQJDol

— gedung starship (@awnu12) August 29, 2020

Berita kematian Boseman ternyata memberi impak buat peminat dan rakan-rakan apatah lagi beranggapan pelakon itu seperti tiada galang gantinya.


Menangis Lagi! Wan Maimunah Dedah Punca Terlalu Sebak

Pelakon veteran popular yang mendapat jolokan ratu air, Wan Maimunah,67 dilihat mengalirkan air mata kerana terlalu sebak ketika di majlis perasmian filem televisyen (FTV) Frontliners baru-baru ini.

Wan Maimunah yang juga mesra disapa sebagai ‘Ibu’ memohon maaf atas kelewatannya tiba di majlis tersebut kerana mengalami kesukaran dari segi pengangkutan dan dalam masa yang sama turut terharu atas sambutan majlis tersebut yang dilihat seperti meraikan dirinya dan pelakon-pelakon yang lain.

“Saya terkejut dan berasa terharu kerana saya tidak sangka majlisnya akan diadakan seperti ini. Saya cakap pada mereka,’tak apalah tak perlu datang ambil, kalau setakat nak datang makan-makan tak apa’. Bila saya call Grab tak ada, mereka pula yang bersusah payah ingin panggilkan Grab. Selepas itu, Grab pula tak ada mereka cakap tak apa nanti akan hantarkan seseorang datang ambil” kata Wan Maimunah pada Murai.my

Dalam pada itu, pelakon yang juga ibu saudara kepada Wan Sharmila ini sekali lagi menangis terharu dengan komitmen salah seorang pelakon dalam Frontliners, Achey yang disifatkannya sebagai seorang anak yang baik.

Dedah Wan Maimunah lagi, dia kagum dengan bakat yang dimiliki oleh Achey kerana berjaya membawa watak yang berlainan daripada kebiasaanya serta percaya FTV ini merupakan sebuah naskhah wajib tonton dan mempunyai pelbagai mesej yang tersirat.

Selain Wan Maimunah, antara  barisan pelakon lain yang membintangi FTV Frontliners adalah Azhan Rani, Beto Kusyairy, Farah Ahmad, Meerqeen dan ramai lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Biar Betul! Lagu ‘Ice Cream’ Oleh BLACKPINK & Selena Gomez Hina Islam?

Lirik lagu Ice Cream oleh Blackpink dan Selena Gomez dituduh menghina agama Islam. Tuduhan penghinaan ini terletak pada lirik lagu bahagian Lisa yang menyebut nama Nabi Musa (Moses) pada lirik lagu Ice Cream di Verse 1. Bekuh Boom sebagai penulis lirik lagu Ice Cream akhirnya memberikan penjelasan di atas tuduhan penghinaan terhadap agama tersebut.

Pada lirik lagu Ice Cream oleh Blackpink dan Selena Gomez menemui perkataan Nabi Musa atau Moses dalam bahasa Inggeris. Pada lirik yang dinyanyikan Lisa ini mengatakan, ” Play the part like Moses ( Memainkan peranan seperti Nabi Musa).”

Lirik bagi lagu ini dihasilkan oleh Bekuh Boom, penulis lagu yang berasal dari Amerika Syarikat yang sering bekerjasama dengan artis YG Entertainment dari Blackpink, Taeyang BIGBANG hingga iKon. Bekuh Boom menjelaskan erti lirik yang kini menjadi kontroversi.

Pada baris tentang Moses, Bekuh menyatakan bahawa “saya memerlukan anda jika anda adalah lelaki saya.” Beliau menjelaskan, “Itu adalah standard, Jika anda tidak dapat berpisah di laut…makan anda tidak dapat berparti dengan saya.”

Melihat pernyataan Bekuh Boom atau nama sebenarnya Rebecca Rose Johnson terhadap maksud lirik lagu Ice Cream ini telah mengundang protes dari orang ramai dalam media sosial. Istilah Nabi Musa membelah laut merah dianggap mempunyai makna tersurat.

Melihat terlalu banyak protes disebabkan lirik yang mengandungi nama Nabi Musa, Bekuh Boom menjelaskan bahawa beliau tidak bermaksud untuk menghina agama. Penulis lagu yang berusia 26 tahun itu menjelaskan bahawa beliau hanya melakukan permainan kata dalam lirik sebagai punchline.

Bekuh Boom menafikan bahawa makna lirik lagunya sebagai simbol seksual. Menurt beliau, lirik lagu Ice Cream yang dinyanyikan oleh Blackpink dan Selena Gomez adalah tentang menjadi teman lelaki yang baik dan melakukan segala-galanya untuk wanita yang disukai. Beliau juga meminta agar orang ramai berhenti mengujani DM Instagram beliau disebabkan tanggapan yang salah.

Ianya bukanlah kali pertama Blackpink dituduh menghina agama. Pada muzik video yang sebelumnya, How You Like That, anda sapat melihat patung Ganesha di sebelah Lisa yang diletakkan di bahagian bawah. Ganesha adalah salah satu dewa dalam agama Hindu yang sering digambarkan dengan kepala seperti gajah.

Isu meletakkan patung dewa Hindu ini telah mengundang banyak kecaman kerana Ganesha dianggap suci dan seharusnya diletakkan pada permukaan yang tinggi. Disebabkan terlalu banyak kecaman, YG Entertainment akhirnya membuang sebahagian patung dalam video How You Like That.


Identiti Kekasih Baru Brad Pitt Terbongkar! Rupanya ‘Bini’ Orang?

Kekasih baru Brad Pitt, Nicole Poturalski, dilaporkan masih isteri kepada seorang ahli perniagaan dan pemilik restoran di Jerman.

Menurut laporan dari Pagesix, model berusia 27 tahun itu telah berkahwin dengan seorang ahli perniagaan Jerman yang terkenal, Roland Mary, selama lapan tahun.

Dari hubungannya dengan ahli perniagaan berusia 68 tahun itu, Poturalski mempunyai seorang anak lelaki berusia tujuh tahun. Namun mengejutkan, Mary dilaporkan tidak membantah keputusan isterinya untuk menjalinkan hubungan dengan Brad Pitt.

Dipetik dari Dailymail, hubungan antara Brad Pitt dan model kelahiran Poland itu terungkap setelah keduanya ditangkap bercuti bersama di Paris minggu lalu. Pada masa itu, kedua-duanya dilihat di lapangan terbang Charles de Gaulle, Paris, kemudian menuju ke kediaman milik Brad Pitt dan Angelina Jolie di selatan Perancis.

Pasangan ini diduga bercinta sejak sembilan bulan lalu dengan bukti foto mereka menikmati bersama konsert Kanye West di Hollywood Bowl pada November 2019.

Brad Pitt sendiri telah berpisah dengan Angelina Jolie sejak September 2016, setelah menjalin hubungan selama hampir 12 tahun. Kedua-duanya berkahwin pada tahun 2014 dan bercerai secara sah pada bulan April 2019.

Semasa bersama, pasangan ini mempunyai enam orang anak, iaitu Maddox, Pax, Zahara, Shiloh, dan kembar Knox dan Vivienne.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hamil 6 Bulan, Zahirah Macwilson Bakal Bergelar Ibu

Tahun 2020 menyaksikan ramai selebriti popular mengumumkan khabar gembira yang mana mereka bakal menimang cahaya mata baharu. Ada yang menambah cahaya mata dan tidak kurang juga buat pertama kali bergelar ibu bapa. Sudah pasti ianya satu kenangan manis buat mereka.

Terbaru, pasangan selebriti popular iaitu Aiman Hakim Ridza dan Zahirah MacWilson mengejutkan peminat apabila mereka berkongsi berita bakal menimang cahaya mata pertama tak lama lagi. Lebih mengejutkan Zahirah menerusi laman Instagram miliknya turut mendedahkan bahawa kandungannya itu sudah mencecah usia 6 bulan dan dijangka melahirkan zuriat pertama mereka sekitar Disember ini.

A post shared by Zahirah Macwilson (@zahirahmacwilson)

Meluahkan rasa teruja mereka, kedua-duanya turut berkongsi foto keadaan bayi di dalam kandungan yang kelihatan sihat dan sempurna.

A post shared by Aiman Hakim Ridza (@aimanhakimridza)

Rata-rata peminat dan rakan selebriti membanjiri ruangan komen dengan pelbagai ucapan tahniah selain berseloroh bahawa bayi ini pasti akan kelihatan begitu comel mewarisi rupa paras yang cantik dan kacak dari ibu bapanya. Untuk rekod, Aiman dan Zahirah telah mendirikan rumahtangga pada 20 Februari 2020.


Pecah Amanah, Jason Lo Didakwa Guna Wang Syarikat Rakaman

Penyanyi Jason Jonathan Lo atau lebih dikenali sebagai Jason Lo dan rakannya telah didakwa di Mahkamah Sesyen di sini, semalam atas pertuduhan pecah amanah wang sebuah syarikat rakaman tahun lalu.

Difahamkan, wang tersebut berjumlah lebih RM200,000 dan penyanyi itu serta rakannya, Muhammad Yakub Hussaini, 47, mengaku tidak bersalah selepas pertuduhan terhadap mereka dibacakan di hadapan Hakim Datin Sabariah Othman.Mengikut pertuduhan, kedua-dua mereka adalah pengarah syarikat Fat Boys Records Sdn Bhd yang diamanahkan wang berjumlah RM232,500 dan didakwa melakukan pecah amanah dengan menggunakan wang syarikat berkenaan untuk kegunaan sendiri.

Mereka dituduh melakukan kesalahan itu di syarikat berkenaan di Mont Kiara, di sini pada 24 April dan 14 Mei 2019 mengikut Seksyen 409 Kanun Keseksaan dibaca bersama Seksyen 34 kanun sama yang memperuntukkan hukuman penjara maksimum 20 tahun dan sebat serta denda, jika disabit kesalahan.

Terdahulu, Timbalan Pendakwa Raya Noorhani Muhmmed Ayub menawarkan jaminan RM30,000 kepada setiap tertuduh.Peguam Alfred Chong yang mewakili kedua-dua tertuduh memohon jaminan dikurangkan kepada RM5,000 dan memberitahu anak guamnya juga akan mematuhi segala syarat yang akan ditetapkan oleh mahkamah.

Mahkamah membenarkan kedua-dua tertuduh diikat jamin RM30,000 setiap seorang dan menetapkan 2 Oktober untuk sebutan semula kes bagi serahan dokumen. Pada November tahun lalu, Jason Lo telah dituduh di Mahkamah Majistret di sini atas pertuduhan menceroboh sebuah rumah dan memasukkan dadah jenis methamphetamine ke dalam badannya. Bagaimanapun dia mengaku tidak bersalah terhadap kedua-dua pertuduhan itu.


“Ada Pisau Tak?”- Netizen Dedah Bukti Pergaduhan Tuju K-Clique

Baru-baru ini tular di media sosial mengenai beberapa buah video yang dikongsi oleh netizen yang mana memperlihatkan salah seorang anggota kumpulan K-Clique, Tuju yang didakwa terlibat dalam pergaduhan dengan sebuah kumpulan hip-hop underground, TTONTHEMOVE di sebuah acara di Kuala Lumpur.

Bagaimanapun, menurut netizen itu @lowrezan, yang berkongsi video tersebut meluahkan rasa kecewa apabila terdapat sebuah portal seperti tidak mendedahkan perkara yang sebenar terjadi.

ok lets start . aku harap aku betulkan keadaan dan statement dkt mstar . aku mulakan dgn vid first aku masukkan haritu . pic.twitter.com/Zqcv0NNMEz

Lantaran itu, dia sekali lagi memuatnaik video insiden pergaduhan tersebut beserta kiriman mesej dari Tuju atau nama sebenarnya Muhammad Azree Shah Awang Zambri, 24, menerusi ‘DM’ di laman Twitter.

Dedahnya, dia akui bahawa insiden tersebut sememangnya merupakan sebuah pergaduhan dan turut memberitahu ramai saksi yang berada di tempat itu melihat dan mengetahui apa yang sebenarnya terjadi antara Tuju dan kumpulan hip-hop itu. Lebih mengejutkan,penyanyi itu turut meminta pisau ketika berada di hadapannya.

“Tuju siap datang dekat store yang aku kerja itu tanya “ada pisau tak ada pisau tak”. ok yang ini memang true betul aku berani sumpah dengan nama Allah sebab memang jadi depan aku n aku dengar dia tanya ada pisau tak”

Mengenai kiriman mesej itu pula, difahamkan Tuju telah menuduhnya memuatnaik video yang berunsurkan fitnah kerana tidak mendengar dan melihat perkara yang sebenar.

Jelas netizen itu, tujuan dia berbuat demikian adalah kerana ingin mendedahkan perkara yang sebenar memandangkan terdapat sesetengah pihak telah memutarbelit kenyataan sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wahh! Damainya Resort Ni…Jom Intip Harga Percutian Ruzaini Jamil Di Penang

Baru-baru ini pereka fesyen terkenal, Ruzaini Jamil telah bercuti bersama isterinya  di Boulder Valley Glamping, Teluk Bahang, Pulau Pinang.

A post shared by Ruzaini ( روزايني جميل) (@ruzaini.jamil)

Glamping, gabungan glamour dan perkhemahan, dimana alam semulajadi bertemu kemewahan yang moden. Sebagai info, Boulder Valley Glamping ini memberikan pengalaman glamping yang luar biasa di dalam hujan tropika yang unik.

Menerusi carian Murai.my, Boulder Valley Glamping mempunyai pelbagai jenis khemah glamping yang diinginkan oleh para pengunjung. Bermula dengan harga RM450.00 hingga RM780.00, Boulder Valley Glamping ini menjanjikan pelbagai aktiviti yang boleh dilakukan disini dan yang pasti ianya begitu menenangkan.

Jadi, bagaimana? Anda sudah tentu sudah rasa tidak sabar untuk glamping bersama keluarga atau rakan-rakan bukan? Jom glamping!


Shawn Baharin Bakal Sertai Gegar Vaganza? Peminat Mula Cetus Spekulasi

Saban tahun, peminat pasti ternantikan-nantikan bulan Oktober yang mana program realiti popular Gegar Vaganza(GV) akan diadakan. Bagaimanapun, ramai yang tertanya adakah musim ketujuh akan diadakan memandangkan negara masih lagi berada di dalam perintah kawalan pergerakan pemulihan (PKPP).

Menerusi sumber terdekat Murai.my, difahamkan tahun ini GV masih akan diteruskan bagi edisi 2020 namun senarai peserta GV kali ini masih lagi tanda tanya. Dalam pada itu, terdapat spekulasi yang mengatakan bahawa penyanyi popular era 90-an, Shawn Baharin bakal sertai program realiti itu.

A post shared by Shawn Baharin FC (1/8/2020) (@shawnbaharinfc)

Spekulasi itu muncul selepas Shawn atau nama sebenarnya Yang Mulia Tengku Shamsul Baharin bin Almarhum Tengku Sulaiman pulang ke tanah air setelah sekian lama menetap di luar negara. Malah sebuah akaun peminat turut diwujudkan kononnya penyanyi yang terkenal dengan jolokan Ricky Martin Malaysia ini bakal membuat ‘comeback’.

Namun begitu, ianya mungkin sekadar telahan peminat kerana difahamkan Shawn pulang ke tanah air kerana kemangkatan ayahanda tercinta, Tengku Sri Laksamana Raja Tengku Sulaiman ibni Almarhum Sultan Ismail Nasiruddin Shah pada 14 Ogos yang lalu.

A post shared by Shamsul Baharin (@tgshamsul)

Selain Shawn, beberapa nama penyanyi popular era terdahulu turut disebut-sebut bakal mengisi senarai peserta GV 2020 antaranya seperti Liena Hangat, Azie, Ayu Damit, Man Bai, Shajiry dan adik kepada Shawn sendiri, Tengku Ani Soraya binti Tengku Sulaiman atau lebih dikenali sebagai Anis Suraya.


Jalin Kerjasama Rasmi, Kini Anda Boleh ‘Shopping’ Barang Decathlon Di Lazada

Syarikat barangan sukan terkemuka Perancis, Decathlon, telah melantik platform eDagang terkemuka di Malaysia, Lazada, sebagai rakan niaga eDagang. Kerjasama ini memperkukuhkan platform digital Decathlon dan menyokong fasa perkembangan perniagaan yang seterusnya terutama dalam menyediakan akses yang mudah bagi barangan sukan buat pelanggan di seluruh negara dan dalam talian.

“Kerjasama bersama Lazada akan memberi Decathlon peluang untuk berhubung dengan lebih ramai peminat sukan di seluruh Malaysia. Dengan kehadiran kami di Lazada, kami percaya ia dapat memberi manfaat kepada dunia sukan. Ini juga dapat memberi inspirasi kepada peminat sukan serta pendatang baru untuk merasai pengalaman bersukan yang berharga. Kami mencipta peralatan serta produk sukan yang inovatif, berkualiti dan berpatutan supaya lebih ramai orang dapat menjadikan akitiviti sukan sebahagian dari gaya hidup sihat mereka. Platform dalam talian ini memudahkan akses untuk menikmati sukan,” kata Arnaud Sauret, Pengarah Urusan Decathlon.

Decathlon boleh didapati di lebih daripada 57 buah negara. Di Malaysia, Decathlon mempunyai 5 kedai fizikal dan laman web dalam talian, decathlon.my.

“Sejak pandemik Covid-19, kami menawarkan penghantaran percuma melalui laman web bagi memenuhi keperluan pelanggan. Kami melihat peningkatan dalam pembelian barangan sukan dalam talian pada masa ini. Orang ramai mengalihkan tabiat
perbelanjaan mereka ke platform dalam talian, oleh itu, kami akan terus berusaha untuk
meningkatkan mutu perkhidmatan dalam talian dan memanfaatkan pasaran barangan sukan yang sedang berkembang. Lazada adalah kolaborasi strategik yang akan membantu kami memperluaskan jenama serta pelanggan kami. Ini selaras dengan strategi Decathlon untuk meningkatkan jualan.”

“Jenama-jenama di Malaysia kini memperluaskan platform digital mereka melalui e-dagang. Platform e-dagang kini telah menjadi bahagian penting dalam ekosistem runcit. Kami sangat gembira dapat bekerjasama dengan Decathlon dan mengalu-alukan kehadiran mereka di LazMall. Sejak pandemik Covid-19, pembelian barangan sukan dalam talian kini menjadi kebiasaan kerana keinginan untuk mengekalkan kecergasan di rumah merupakan peranan baru buat orang ramai. Dengan adanya Decathlon, ia dapat memenuhi keperluan pelanggan yang semakin meningkat di platform Lazada. Kami berharap agar dapat memberikan pengalaman membeli-belah yang lancar buat semua warga Malaysia bagi menikmati tawaran eksklusif untuk produk sukan berkualiti,” kata Leo Chow, Ketua Pegawai Eksekutif Lazada Malaysia.

Decathlon bergabung dengan LazMall, destinasi membeli-belah dalam talian terbesar di Asia Tenggara dan rakan terpilih untuk jenama sahih dan dipercayai dari seluruh dunia. LazMall menawarkan ruang khusus untuk mendapatkan akses terus ke 100% jenama antarabangsa dan tempatan terkemuka. Ia menawarkan tiga jaminan bagi memastikan pengalaman membeli- belah yang berkualiti: keaslian 100%, pengembalian 15 hari tanpa kesulitan, dan juga perkhidmatan penghantaran yang terjamin.

Untuk maklumat lebih lanjut dan untuk membeli, lawati laman web Decathlon dan kedai rasmi di Lazada.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Cara Mudah Untuk Jadikan Netflix Anda Sepenuhnya Dalam Bahasa Melayu

Netflix akhirnya melancarkan user interface (UI) atau antara muka pengguna mereka dalam Bahasa Melayu. Pilihan terbaru ini membolehkan para penonton di Malaysia mengemudi UI, membaca judul serta sinopsis, dan menonton rancangan serta filem yang digemari dengan sari kata dan alih suara Bahasa Melayu termasuklah filem-filem hebat seperti Stranger Things 3, The Umbrella Academy Season 2 dan Kingdom: Season 2.

Ahli Netflix boleh menikmati pengalaman serba lengkap dalam Bahasa Melayu, daripada daftar masuk hinggalah ke ruangan carian, kutipan dan pembayaran untuk semua peranti di dalam komputer peribadi, TV atau pelayar mudah alih mereka.

Jadi, nak tahu bagaimana cara untuk menukarkan antara muka pengguna dari Bahasa
Inggeris kepada Bahasa Melayu? Jom ikuti langkah mudah ini!

Nikmatilah rancangan serta filem dengan sari kata dan alih suara Bahasa Melayu dengan mudah.

Ahli Netflix boleh menetapkan sehingga lima profil untuk setiap akaun, dan setiap profil berkenaan boleh mempunyai tetapan bahasanya yang tersendiri. Ahli Netflix di luar Malaysia juga boleh memilih untuk menukar antara muka pengguna mereka ke Bahasa Melayu.


ZTE Lancar Smartphone Dengan Kamera ‘Tersembunyi’ Pertama Di Dunia

Kita sering lihat banyak jenama telefon pintar menghasilkan pelbagai cara untuk membuat telefon bimbit dengan skrin nipis. Salah satunya adalah dengan meminimumkan ruang kamera selfie di hadapan.

Tetapi pengeluar telefon pintar ZTE mempunyai pendekatan yang berbeza. Syarikat dari China ini melancarkan telefon bimbit terbarunya, ZTE Axon 20 5G, yang dilengkapi dengan kamera depan yang tersemat di bawah permukaan skrin.

Sekaligus ia menjadi telefon pintar dengan kamera selfie dalam skrin pertama di dunia yang dilancarkan ke pasaran.

Untuk “menyembunyikan” kamera di skrin, ZTE bergantung kepada kaca khas. Kaca ini dirancang sedemikian rupa sehingga dapat menghasilkan piksel dan warna yang sesuai dengan layar utama.

Walaupun kamera ini tertutup di bawah skrin, kaca ini didakwa masih dapat membiarkan cahaya memasuki lensa kamera, sehingga sensor dan algoritma dapat menyerap cahaya dan digunakan untuk mengambil gambar.

Berdasarkan reka bentuk, Axon 20 5G membawa skrin 6.92 inci dengan resolusi Full HD Plus. Di belakang, terdapat empat kamera yang disusun secara menegak, termasuk kamera utama 64 MP, kamera ultrawide 8 MP, kamera makro 2 MP, dan kamera sensor kedalaman 2 MP.

Di China, Axon 20 5G hadir dalam varian warna hitam, putih, ungu dan oren. Telefon ini dibeli pada harga terendah 2,198 yuan untuk varian 6 GB / 128 GB. Tidak pasti sama ada telefon ini akan dijual di luar China atau tidak.


“Nasib Baik Okay” – Atiq Azman Terlibat Kemalangan Motorsikal

Pelakon yang popular menerusi drama Nur, Raja Atiq atau kini lebih selesa dikenali sebagai Atiq Azman berkongsi khabar berita bahawa dia terlibat dalam sebuah kemalangan motorsikal semalam.

Menurut Atiq atau nama sebenarnya Raja Muhd Atiqullah Shah, 18, dia dipercayai terjatuh daripada motorsikal berkuasa tinggi miliknya berpunca daripada pasir halus yang terdapat pada permukaan jalan raya tersebut.

Biarpun berkongsi keadaan dirinya stabil, namun menerusi perkongsian video nya sebelum ini memperlihatkan pelakon ini mengalami luka yang teruk di beberapa anggota badan termasuklah di bahagian pehanya yang menampakkan isi daging. Bagaimanapun, Atiq memadam posting tersebut sebelum memuatnaik video yang baharu kerana mendakwa memperlihatkan auratnya.

A post shared by ATIQ AZMAN (@therajaatiqullah)

Dalam pada itu, rata-rata peminat dan rakan-rakan selebriti turut mendoakan agar Atiq segera pulih seperti sedia kala. Untuk rekod, ini bukanlah kali pertama Atiq terlibat dalam kemalangan motorsikal kerana sebelum ini sekitar Julai 2018 dia turut terlibat dalam kemalangan jalan raya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sah! Robert Downey Jr. Tidak Lagi Menjadi Iron Man

Mungkin ini satu lagi khabar berita yang menyedihkan buat peminat Marvel. Selepas khabar berita mengenai kematian pelakon yang memegang watak Black Panther, Chadwick Boseman pada awal minggu lalu, kini peminat Marvel terpaksa menghadapi kenyataan bahawa mereka berkemungkinan besar tidak akan dapat lagi melihat Robert Downey Jr. sebagai Iron Man.

Kenyataan itu disahkan sekali lagi oleh Downey pada Selasa lalu yang mana dia  tidak lagi akan memegang watak sebagai Iron Man. Lebih mengejutkan, dia juga mungkin tidak akan lagi bersama dengan pihak Marvel Cinematic Universe(MCU) selepas ini. Ianya dinyatakan oleh Downey menerusi temubual podcast bersama Jason Bateman, Sean Hayes dan Will Arnett, yang mana dia menyatakan masanya bersama MCU ‘sudah selesai’.

Untuk rekod, Downey mula memegang watak sebagai Tony Stark pada tahun 2008 yang juga merupakan filem pertama MCU dan penglibatannya yang terakhir adalah menerusi filem Avengers : Endgame pada 2019 yang mana semua sedia maklum watak Iron Man terkorban selepas bertarung dengan Thanos.

Dalam perkembangan lain, menerusi laporan ComicBook.com telah menyatakan Downey akan membuat kemunculan khas dalam filem Black Widow yang merupakan filem pertama dalam fasa 4 MCU. Filem yang sepatutnya ditayangkan pada Mei 2020 ini telah ditunda tayangannya pada November 2020 akibat penularan wabak COVID-19.

Dalam laporan itu turut menyatakan kemunclan itu berkemungkinan memperlihatkan babak yang dipadam dari filem Captain America: Civil War. Spekulasi turut menyatakan suara Downey mungkin akan diguna pakai oleh dalam filem RiRi Williams sebagai Ironheart sekiranya watak itu diwujudkan dalam filem. Sebelum ini, Downey telah menyatakan Ironheart sepatutnya dijadikan sebagai salah satu watak MCU.


Wedding Of The Year? Ini Kronologi Kisah Perkahwinan Mira Filzah

Teka-teki mengenai siapakah jejaka bertuah yang berjaya menambat hati pelakon popular Mira Filzah akhirnya terjawab apabila Wan Emir Astar merupakan jejaka misteri selama ini yang menjadi spekulasi peminat.

Terbaru, Bintang Paling Popular 2019 itu bakal menamatkan zaman bujangnya apabila dia bakal bernikah dengan Emir yang juga anak kepada Ahli Parlimen Kuala Kangsar iaitu Datin Mastura Mohd Yazid pada malam ini. Malah siaran langsung majlis pernikahan mereka bakal disiarkan di TV3 malam ini. Berikut kami kongsikan kronologi kisah Mira dan Emir sehingga ke jinjang pelamin. Barangkali ianya adalah ‘wedding of the year’ bagi 2020?

Pada hujung tahun 2019, peminat mula memperkatakan bahawa Mira kini hangat bercinta dengan seorang jejaka yang merupakan anak kepada seorang ahli politik. Malah Mira juga turut membawa temannya itu buat kali pertama di hadapan khalayak ramai ketika di majlis resepsi Farah Nabilah pada Januari 2020. Jejaka itu, Wan Emir Astar merupakan seorang artikek dan memiliki firma seni bina. Difahamkan juga Emir merupakan kawan lama kepada Mira Filzah sewaktu zaman belajar dahulu.

Bagaimanapun, Mira tetap berpendiriannya untuk tidak memberi komen lanjut mengenai status hubungannya dengan seorang jejaka kerana dianggap telalu peribadi.

Malah ianya dibuat kerana ingin menjaga hati kedua-dua belah pihak keluarga dan tidak kisah sekiranya ada pihak yang membuat andaian mereka tersendiri.

Pada 3 Jun 2020 ,figura yang dikatakan sebagai jejaka bertuah memiliki hati pelakon Mira Filzah,Wan Emir Astar telah menyambut ulang tahun kelahirannya yang ke-30. Malah dia turut memuatnaik posting foto dan ucapan dedikasi bersempena ulang tahun kelahirannya itu di laman Instagram. Menariknya mengenai posting tersebut, kelihatan bayangan samar sebentuk cincin di jari manis seseorang sekaligus mencetuskan spekulasi warganet bahawa kedua-duanya telah bertunang. Malah,nama Mira dan ibu Emir, Datin Mastura Yazid turut diletakkan bersama pada foto.

Menguatkan lagi spekulasi berkenaan, adik Mira iaitu Aina Fadhilah turut meninggalkan ucapan ringkas di ruangan komen posting Emir,‘Happy Birthday BIL’ (brother-in-law) bersempena hari lahirnya.

Menerusi laporan media pada Julai 2020, Mira akhirnya mengesahkan dia sudah bertunang dengan Emir yang juga anak kepada Timbalan Menteri Di Jabatan Perdana Menteri (Tugas-Tugas Khas), Datin Mastura Mohd Yazid. Bagaimanapun, Mira enggan mendedahkan secara terperinci mengenai pertunangannya itu dan tidak menafikan mengenai persiapan majlis perkahwinannya yang dikatakan bakal berlangsung Oktober ini.

A post shared by MIRA FILZAH (@mfmirafilzah)

Hari ini menerusi laporan Harian Metro, Mira mengesahkan mereka bakal bernikah malam ini di Sime Darby Convention Centre, Kuala Lumpur, malam ini. Dalam laporan itu, Mira turut menyatakan pertemuan pertamanya dengan Emir adalah pada Oktober tahun lalu sekali gus menyangkal dakwaan sebelum ini yang mengatakan Emir adalah teman sekolahnya.

Sebelum ini, Mira pernah menyatakan pada pihak media majlis pernikahan mereka sepatutnya berlangsung pada Oktober depan namun dipercepatkan kerana kakak sulungnya yang menetap di New York, Amerika Syarikat tidak dapat berada di tanah air untuk tempoh yang panjang.

“Sebenarnya pemilihan tarikh perkahwinan yang dilaporkan media sebelum ini adalah betul. Saya dan Emir memang merancang untuk bernikah Oktober depan.

“Namun, disebabkan kakak tidak boleh berulang-alik dengan kerap kerana terpaksa menjalani tempoh kuarantin selama 14 hari, jadi saya ambil keputusan mempercepatkan tarikh pernikahan, manakala adik bongsu pula terpaksa menunda sedikit pernikahannya supaya kakak boleh menyaksikan hari bahagia kami berdua,” katanya menerusi Harian Metro

Dalam pada itu, majlis pernikahan pasangan ini boleh disaksikan selama 10 minit menerusi program M Buzz di TV3 jam 9 malam ini, manakala siaran langsung pernikahan pada jam 8.30 malam pula boleh disaksikan di saluran YouTube TV3. Sebanyak tiga majlis bakal diadakan termasuk majlis pernikahan pada hari ini. Dua lagi majlis resepsi di Le Meridien, Putrajaya, esok dan A-Park, Puchong diadakan pada Ahad ini.

Dedah Mira lagi, kesemua majlis ini menggunakan bajetnya sendiri kerana tidak mahu bergantung dengan tajaan selain memberi kepuasan berbeza. Sebagai info, majlis resepsi pada Sabtu juga akan disiarkan secara langsung menerusi TV3, manakala majlis resepsi pada Ahad akan disiarkan dalam program Melodi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nora Ariffin Teruk Dikecam Gara-Gara Video Anak Bercumbu Tular

Di media sosial, hangat memperkatakan mengenai sebuah video yang tular memperlihatkan aksi sepasang remaja bercumbu sebelum ianya dimuatnaik untuk paparan umum di sebuah aplikasi.

Lebih mengejutkan, remaja perempuan di dalam video merupakan salah seorang anak perempuan kepada penyanyi terkenal Nora Ariffin iaitu Putri Nor Dahlia.

Ekoran itu, gadis tersebut bukan sahaja teruk dikecam malah menerusi carian Murai.my mendapati pelantun Hanya Satu itu turut dikecam.

Biarpun turut menjadi kecaman, namun rata-rata mengharapkan agar mereka tidak terus menghentam Nora kerana isu ini hanya melibatkan anak perempuannya.

A post shared by NORA ARIFFIN (@itsnoraariffin)

Dalam pada itu, Nora turut berkongsi satu khabar yang menyedihkan yang mana ibu mertuanya Nora Abdullah telah meninggal dunia pada pagi Rabu. Menerusi hantaran di laman Instagram, Nora memohon agar pengikutnya dapat mendoakan roh ibu kepada Allahyarham suaminya Johan Nawawi itu ditempatkan dalam kalangan orang beriman.

Untuk rekod, anak kedua Nora yang juga penyanyi Muhammad Syakir Alif Johan meninggal secara mengejut di kediaman mereka pada 14 Disember lalu manakala pada 24 Mac 2017 Nora telah kehilangan suami tercinta, Johan Nawawi.


Semakin ‘Demand’ Selepas Popular? Ini Respon Wany Hasrita

Ketika populariti semakin meningkat, sudah tentu akan muncul dakwaan-dakwaan seperti semakin ‘demand’ selepas popular, semakin sukar untuk dihubungi media, dan sebagainya. Seorang penyanyi yang sedang popular dengan lagu Canggung yang sudah berjaya meraih tontonan seramai 7.5 juta views ini turut terkena tempias dakwaan bahawa beliau semakin sukar untuk dihubungi oleh media, semakin demand. Ini respon beliau..

Wany Hasrita atau nama penuhnya Nurshazwany Hasrita Binti Hasbullah ini menjelaskan bahawa dalam laman Instagram beliau sudah disediakan nombor telefon pengurus beliau dan emel untuk dihubungi. Beliau juga menjelaskan bahawa jika tidak dapat dihubungi, emel juga turut disediakan dan akan sentiasa dibalas.

“Nak kata saya ni susah nak contact pun tidak, sebab dekat saya punya Instagram ada saya letakkan nombor manager saya dan dekat situ ada pilihan sama ada nak call ataupun nak emel . Incase tak dapat call, boleh emel dan kita akan sentiasa balas tapi saya lagi prefer call.” – Jelas Wany.

Menurut Wany Hasrita, semua pembahagian kerja segalanya diuruskan oleh pengurus beliau sendiri. Beliau tidak menolak kemungkinan faktor terlalu sibuk sehingga mengalami kesukaran untuk menjawab semua panggilan dan emel yang dihantar kepadanya.

“Sebenarnya saya tak jaga saya punya jadual ataupun phone. Phone yang kat situ untuk manager. So, if anything mungkin yang tak terbalas ke apa, mungkin manager saya busy and ambil masa sikit untuk balas.” – Kata Wany.

Wany Hasrita ditemui Murai.my ketika majlis sidang media produk kecantikan Bougas Beauty di Glamhall Damansara pada petang Rabu. Selain Wany Hasrita, Amira Othman dan Tasha Manshahar turut dilantik sebagai duta-duta baharu Bougas Beauty.


The Rock Kongsi Detik Disahkan Positif COVID-19

Menerusi hantarannya di laman Instagram sebentar tadi pelakon Hollywood terkenal Dwayne Johnson atau lebih dikenali sebagai The Rock mengumumkan bahawa dia sekeluarga telah disahkan positif COVID-19.

Bagaimanapun, menurut pelakon Jumanji itu mereka sudah semakin sihat selepas dia bersama isteri dan dua anak perempuan mereka dijangkiti virus itu sekitar dua atau tiga minggu yang lalu. Dedah The Rock, ianya dikatakan berpunca daripada rakan keluarga terdekat yang turut tidak mengetahui mereka dijangkiti virus itu.

Akui The Rock ianya satu pengalaman yang sangat mencabar dan sukar untuk mereka lalui selain turut membandingkan pengalaman itu dengan kecederaan yang pernah dialaminya. Ketika itu, The Rock mengharapkan hanya dirinya sahaja diuji positif namun perkara sebaliknya terjadi apatah seluruh keluarga turut menimpa nasib yang sama.

Dalam pada itu, pelakon yang paling kaya di dunia ini menitipkan pesanan buat orang ramai untuk mematuhi peraturan ditetapkan selain mengamalkan pemakanan yang seimbang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wanita Besi! 7 Fakta Ibu Mertua Mira Filzah Yang Tak Ramai Orang Tahu

Dikhabarkan pada malam ini, pelakon kesayangan rakyat Malaysia, Mira Filzah dan ahli perniagaan, Wan Emir Astar bakal menamatkan zaman bujang. Menurut Harian Metro, mereka bakal diijabkabul di Sime Darby Convention Centre, Kuala Lumpur.

Untuk info, Wan Emir Astar, adalah anak Datin Mastura Mohd Yazid iaitu Timbalan Menteri Di Jabatan Perdana Menteri (Tugas-Tugas Khas). Bakal ibu mertua Mira Filzah ini boleh dianggap sebagai ‘Iron Lady’ Malaysia kerana sumbangannya dalam dunia politik di Malaysia.

Berikut 7 fakta tentang Mastura yang dirangkumkan oleh Murai MY dari beberapa sumber.

A post shared by WAN EMIR ASTAR (@wanemirastar)

Mastura merupakan seorang balu kepada Allahyarham Wan Mohammad Khair-il Anuar Wan Ahmad. Bukan mudah dia dan empat anaknya untuk menerima kehilangan seorang insan tercinta. Allahyarham suami beliau telah meninggal dunia pada 5 Mei 2016 akibat kemalangan helikopter di Sarawak.

Mastura merupakan seorang graduan undang-undang universiti terkemuka perundangan, Lincoln’s Inn di United Kingdom dan pernah bertugas sebagai seorang peguam selama enam tahun.

Ibu kepada empat anak itu juga bergiat dalam dunia politik dan menjadi Ahli Jawatankuasa Umno Bahagian Chembong, Negeri Sembilan sebelum mengambil keputusan untuk berehat dan menumpukan kepada keluarga serta arwah suaminya.

A post shared by SHALMA AINAA (@shalmaainaa)

Mastura juga merupakan Ibu Mentua kepada selebriti dan hos popular, Shalma Ainaa. Pengacara rancangan H!Live dan Motif Viral ini berkahwin dengan anak kedua Mastura, Wan Immar Izzat pada 17 September 2016.

Selain menjadi graduan undang-undang, Mastura memiliki Sarjana Muda Psikologi dari Universiti Terbuka Malaysia.

Naib Canselor Universiti Pertanian Malaysia yang pertama, Allahyarham YBhg Prof Emeritus Tan Sri Dato’ Indera Dr. Haji Mohd Rashdan Baba  merupakan bapa saudara Mastura.

Rashdan dilihat sebagai ikon, tokoh pendidik dan ahli korporat yang berjaya. Antara hasilnya seperti tersergam Menara Pucuk Rebung Telekom Malaysia dan Menara Telekom Alor Setar. Beliau telah menghembuskan nafas terakhirnya pada 30 Mac 2020.

Sepanjang Allahyarham suaminya menjadi wakil rakyat penggal pertama sejak memenangi pilihanraya umum 2013, Mastura banyak memainkan peranan membantu mengurus gerak kerja di kawasan parlimen Kuala Kangsar. Kini Mastura dilantik menjadi Timbalan Menteri di Jabatan Perdana Menteri bagi Tugas-tugas Khas sejak 2020.


“Dia Masih Muda..”.- Nora Ariffin Respon Video Tular Anak Cium Mulut

“I admit, it is her…”- itulah pengakuan yang dibuat oleh penyanyi dan usahawan Nora Ariffin di Instagramnya. Ia susulan dari video yang tular menunjukkan anak perempuannya Putri Nur Dahlia bercumbu dengan seorang lelaki di media sosial.

“Allahuakbar. Dengan penuh rasa terkilan… I admit, it is her…………………

Sebagai ibu,  kami cuba yang terbaik untuk mengajar, membimbing, memberi didikan, dan beri apa yang terbaik dan termampu dalam kapasiti yang terbatas.

Sebagai manusia, tiada ada manusia yang terlepas dari kesilapan.. Dia masih muda…..dan dia mempunyai banyak pelajaran untuk dipelajari dan kehidupan yang harus dilalui.
Sebagai ibu, saya juga banyak kelemahan.

Saya berdoa agar dia belajar, menjadi orang yang lebih baik dan terus maju.
In Shaa Allah. Dan untuk semua .. ..berilah kami ruang dan kedamaian buat masa ini.

Sama2 doakan yg terbaik untuk dia & diri masing-masing”- tulis Nora.

A post shared by NORA ARIFFIN (@itsnoraariffin)

Walaupun Nora terus dikecam dan mendapat teguran dari pengikutnya, namun rata-rata mengharapkan agar mereka tidak terus menyalahkan Nora kerana isu ini hanya melibatkan anak perempuannya.

Selagi bernama manusia, pasti akan menghadapi ujian. Kita doakan yang baik-baik jelah buat mereka sekeluarga.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Tip Untuk Pastikan Anda Menggunakan Gas Memasak Dengan Jimat!

Memasak dengan menggunakan dapur gas kadangkala memakan masa yang lama. Hal ini sekaligus menyebabkan penggunaan sumber gas sewaktu penyediaan makanan akan meningkat.

Berikut merupakan beberapa tip yang boleh diamalkan untuk memastikan penggunaan gas di dapur menjadi lebih jimat.

Ini merupakan tip mudah yang kita jarang lakukan. Dengan menutup lauk masakan dengan penutup periuk, haba dari dalam periuk tidak dibebaskan begitu sahaja sekaligus dapat menjimat tempoh memasak makanan.

Perasan ataupun tidak, kita seringkali lupa untuk menutup api dapur sebelum memasak dan kadangkala sambil memasak kita akan memotong bahan-bahan masakan yang lain. Namun sedar ataupun tidak, perbuatan ini menyebabkan penggunaan gas meningkat.

Jadi salah satu cara yang terbaik adalah dengan memastikan semua barangan dan alatan memasak telah disediakan terlebih dahulu.

Kadangkala setelah siap masak, kita seringkali berasa was-was dengan bahan protin dalam masakan samada sudah masak ataupun tidak. Disebabkan risau makanan tidak dimasak, kita akan lebih cenderung untuk menambahkan tempoh masakan untuk memastikan bahan dimasak dengan baik.

Anda boleh cuba dengan mengamalkan memadam dapur lebih awal dari kebiasaan dan biarkan makanan dimasak dengan sendiri di dalam periuk anda.

Memasak dengan menggunakan periuk seramik atau periuk kaca lebih jimat jika dibandingkan dengan memasak menggunakan periuk keluli tahan karat.

Ini kerana material seramik dan kaca tidak memerlukan suhu kepanasan yang tinggi berbanding keluli tahan karat. Jadi waktu memasak dapat dijimatkan dan sumber penggunaan bahan api dapat dijimatkan untuk penyediaan hidangan.

Selain peralatan memasak, penyediaan bahan utama masakan juga turut penting. Pastikan penyediaan makanan lebih awal untuk mengelakkan penggunaan gas.

Mungkin untuk menjimatkan masa dan penggunaan gas, anda boleh merendam beras 30 minit lebih awal, merendam bahan kekacang semalaman dan sebagainya.

Oleh itu, anda bolehlah cuba petua di atas supaya gas dan bahan pembakar dapat dijimatkan dengan sebaiknya dan ini sekaligus dapat menjimatkan duit poket anda.


Baru Tahu! Ini Cara Untuk Elakkan Lauk Bersantan Cepat Basi

Masakan bersantan merupakan salah satu menu kegemaran rakyat Malaysia. Lauk seperti masak lemak cili api, gulai kari, rendang dan sebagainya merupakan menu yang wajib ada dalam hidangan di dapur.

Seringkali menjadi masalah apabila lauk bersantan ini mudah basi dan berikut adalah beberapa cara untuk elakkan menu anda daripada mudah basi.

Salah satu cara untuk memastikan lauk bersantan tahan lebih lama adalah dengan meletakkan di bahagian sejuk beku. Ini adalah kaedah penyimpanan terbaik dan tahan lama. Jika anda mahu menggunakannya, keluarkan lauk pada suhu bilik sebelum dipanaskan dan lauk sedia dihidangkan.

Lebihan masakan bersantan hendaklah dipanaskan tanpa bertutup, kemudian sejukkan hingga wap panasnya hilang. Setelah wap panas telah hilang barulah masukkan lauk ke dalam bekas bertutup sebelum disimpan dalam peti sejuk.

Pastikan santan yang dibeli di kedai dalam keadaan segar dan jika anda membeli santan kotak, belilah dalam saiz yang sesuai dengan kuantiti masakan anda untuk elakkan lebihan santan. Bagi yang membeli kelapa parut, pastikan kelapa parut baru sahaja diparut dan perahkan kelapa dengan menggunakan air suam.

Untuk elakkan masakan bersantan daripada basi, pastikan lauk yang dimasak cukup masak ataupun masak dalam tempoh masa yang agak lama.

Sekiranya anda mahu menambah air, gunakan air yang dimasak ataupun air yang ditapis. Ini akan memastikan lauk bersantan anda tahan lebih lama apabila disimpan.

Diharapkan perkongsian ini dapat digunakan untuk anda yang bercadang untuk memasak lauk yang mempunyai santan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Simpan Resit Percutian Untuk Dapatkan Pelepasan Cukai Sebanyak RM1000

Seperti yang kita sedia maklum, negara melanjutkan Perintah Kawalan Pergerakan Pemulihan (PKPP) sehingga hujung tahun ini iaitu 31 Disember 2020. Ini bermaksud bahawa sempadan pintu masuk negara masih ditutup dan kita tidak dibenarkan untuk keluar negara.

Bagi yang telah bercuti ataupun merancang untuk bercuti mengelilingi Malaysia, ada berita baik untuk anda. Kerajaan telah mengumumkan pelepasan cukai individu sebanyak RM1000 seorang.

Seperti yang dinyatakan dalam Pakej Ransangan Ekonomi 2020, pelepasan cukai ini hanyalah untuk pelancongan domestik sahaja. Jadi sementara negara dalam tempoh PKPP, inilah masa yang sesuai untuk anda pergi bercuti.

Seperti yang dinyatakan di dalam Booklet PENJANA, pelepasan cukai untuk perbelanjaan pelancongan berjumlah RM1000 ini sah sehingga 31 Disember 2021. Jadi anda ada masa sehingga tahun depan, jadi manfaatkan sepenuhnya.

Pasti ada yang masih tertanya-tanya jenis resit yang perlu disimpan dan resit jenis apakah yang termasuk dalam kategori perbelanjaan pelancongan. Perbelanjaan pelancongan ini termasuklah tiket masuk, bayaran penginapan, bayaran hotel, bayaran parkir dan sebagainya.

Jadi untuk anda yang merancang untuk bercuti dalam Malaysia, jangan lupa untuk menyimpan semua resit anda. Mana tahu boleh digunakan pada masa akan datang. Untuk maklumat lanjut anda boleh rujuk di www.hasil.gov.my ataupun laman sesawang PENJANA.


“Biarkan Jadi Pengajaran” – Anak Sulung Nora Ariffin Titip Pesanan Buat Orang Ramai

Sejak semalam, industri hiburan hangat memperkatakan mengenai penularan video aksi bercumbu pasangan kekasih yang masih remaja di media sosial.

Lebih mengejutkan, remaja perempuan itu merupakan salah seorang anak perempuan kepada penyanyi popular Nora Ariffin iaitu Putri Nur Dahlia.Sejurus selepas itu, Instagram Nora dibanjiri dengan pelbagai komen termasuk kecaman daripada netizen yang mempersoalkan mengenai tindakan anaknya. Bagaimanapun, rata-rata meluahkan rasa simpati ekoran penyanyi turut menerima khabar duka pada pagi Rabu mengenai pemergian ibu mertuanya, Nora Abdullah.

A post shared by NORA ARIFFIN (@itsnoraariffin)

Susulan itu juga, Nora memuat naik satu hantaran di laman Instagram nya yang mana dia dengan berat hati akui pelaku di dalam video tersebut adalah anak perempuannya. Jelas Nora, dia sebagai seorang ibu telah cuba sedaya upaya untuk mendidik anak-anaknya dengan cara terbaik dan mengharapkan orang ramai memberi ruang seketika kepada mereka.

Dalam perkembangan lain, anak sulung kepada Nora yang juga penyanyi Mohd Syakir Iman menerusi kenyataanya di laman Twitter berharap agar isu mengenai adiknya itu dapat dijadikan sebagai pengajaran buat orang ramai.

Malah dia dan keluarga sememangnya dalam usaha untuk membendung hal ini daripada terus tular.

Menerusi carian Murai.my di komen yang ditinggalkan pada hantaran Nora sebelum ini mendapati, ramai yang turut bersimpati dengan ujian yang menimpa pelantun Hanya Satu itu dan tidak lama kemudian Nora telah menyahaktikfkan ruangan komen di beberapa hantaran di laman Instagram.


8 Yang Menarik Di Majlis Pernikahan Mira Filzah & Wan Emir Astar

Hanya dengan sekali lafaz,pelakon popular Mira Filzah, atau nama sebenarnya Nur Amirah Filzah Badioezaman,27 telah sah bergelar isteri kepada seorang arkitek, Wan Emir Astar Wan Mohammad Khair-il Anuar, 30, di sebuah pusat konvensyen di Bukit Kiara di sini, malam tadi.

Perkahwinan yang dianggap sebagai Wedding Of The Year itu mencatat rekodnya tersendiri apabila nama pasangan ini trending di laman Twitter malah tidak kurang ada yang beranggapan ianya merupakan perkahwinan norma baharu paling popular.

Pelbagai singkapan menarik telah dikongsi sepanjang majlis akad nikah pasangan ini baik dari segi perkongsian para tetamu, siaran langsung dan juga peminat. Berikut Murai.my tampilkan 8 yang menarik sepanjang majlis pernikahan Mira Filzah dan Wan Emir Astar.

Sama cantik dan sama padan! Kedua-duanya kelihatan berseri dalam persalinan warna rona putih. Difahamkan Mira telah menggayakan busana kurung Pahang hasil rekaan pereka fesyen terkenal Rizman Ruzaini.

A post shared by rizmanruzaini (@rizmanruzaini)

Seperti yang ramai sedia maklum, ketiga-tiga majlis perkahwinan Mira Filzah dan Emir akan disiarkan secara langsung di TV3. Bagi tontonan di laman YouTube, seramai hampir 2 juta penonton telah menyaksikan majlis pernikahan pasangan ini.

Majlis resepsi kedua yang akan berlangsung di Hotel di Le Meridien, Putrajaya, malam esok juga akan dipancarkan secara langsung di TV3. Satu lagi majlis resepsi akan diadakan di sebuah premis acara di Puchong, Ahad ini dan disiarkan secara langsung melalui program Melodi.

Ketika segala hantaran kedua-dua belah pihak dibawa masuk, ramai yang tertarik melihat corak tekad benang emas yang kini jarang sekali dapat dilihat.

Tekat benang emas. pic.twitter.com/oMBqIGfZGF

— Neyra Shazeyra 🇲🇾 (@neyrashazeyra) September 3, 2020

Tekad ini lazimnya banyak diguna pakai oleh rakyat negeri Perak Darul Ridzuan khususnya di majlis perkahwinan. Sebagai info, Mira dan Emir merupakan anak jati kelahiran Perak.

Pada majlis itu, rombongan pengantin lelaki menyerahkan mas kahwin seutas gelang emas dan sembilan dulang hantaran berbalas 11 dulang daripada pengantin perempuan. Bagaimanapun, jumlah wang hantaran dirahsiakan.

ARGHHHH Mira filzah n husband 😍😍😍. Shy shy cat pulak dorang pic.twitter.com/dVqkIeDEBc

Dalam pada itu, tular di media sosial mengenai sedutan video yang sempat dirakam ketika di majlis pernikahan pasangan ini. Sejurus saat Emir mengucup dahi Mira dan mengungkapkan “I Love You” padanya, Bintang Paling Popular 2019 ini membalas kembali dengan ungkapan “I Love You More”

Mungkin ramai yang tidak tahu bahawa Mira sebenarnya telah mendedahkan ingin berkahwin dengan jejaka pilihannya itu kepada beberapa teman rapat termasuk usahawan kosmetik Anas Zahrin. Menerusi laman Instagram nya, Anas mendedahkan bahawa ketika dia berada di Mekah, Mira pernah mengirimkan doa agar hubungannya bersama Emir dilindungi sehingga ke akhir hayat dan majlis perkahwinan mereka akan dipermudahkan kelak. ‘Sweet’ bukan?

Menerusi laman Facebook nya, ibu kepada Emir yang juga Timbalan Menteri di Jabatan Perdana Menteri bagi Tugas-tugas Khas iaitu Datin Mastura binti Tan Sri Mohd Yazid telah menitipkan pesanan arwah suaminya, Allahyarham Datuk Ar. Wan Mohammad Khair-il Anuar bin Wan Ahmad.

Dedah Mastura, arwah suaminya itu ingin anaknya mendirikan rumahtangga secepat mungkin malah berhasrat untuk mereka sendiri pelamin Emir dan pasangannya. Biarpun sudah tiada, namun Mastura berkata dia akan melaksanakan segala permintaan arwah suaminya buat anak tercinta.

“Not all the time lemah lembut, not all the time manis, kalau nampak, please bimbing I” Mira Filzah 🥺❤ pic.twitter.com/v32Xq4a6L4

— bullehhh (@lisaa_aa98) September 3, 2020

Ramai yang jatuh hati dengan kelembutan dan sikap peramah Mira Filzah. Ketika ditanya pihak media apakah ucapan Mira buat Emir, dia mengharapkan agar Emir dapat membimbingnya sampai ke syurga.

“Sayang, I mungkin bintang paling popular tapi I ada flaws(kekurangan). I ada bad habits, I ada keburukan. Not all the time I lemah lembut, not all the time manis. Please, kalau ternampak selepas ini, bimbing I untuk jadi yang lebih baik. Itu sahaja I minta, sampai ke syurga. Insyallah”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Robert Pattinson Positif COVID-19 Selepas Jalani Penggambaran The Batman

Tidak kira sama ada anda orang biasa mahupun seorang adiwira, wabak COVID-19 tidak mengenal mangsanya dan akan terus menjangkiti sesiapa sahaja.

Buktinya, pelakon yang memegang watak Batman akan datang iaitu Robert Pattinson telah disahkan positif wabak berkenaan setelah menjalani pemeriksaan. Lebih mengejutkan, Pattinson dipercayai mendapat jangkitan berpunca daripada salah seorang krew produksi filem berkenaan yang turut disahkan positif.

Menurut laporan antarabangsa, pihak WarnerBros. telah mengesahkan mereka akan menangguhkan seketika penggambaran filem The Batman memandangkan ada diantara mereka telah disahkan positif.Ini adalah kali kedua pengarah, Matt Reeves dan produksi menangguhkan penggambaran filem ini.

Terdahulu, mereka terpaksa menangguhkannya berikutan penularan COVID-19 di United Kingdom. Dikhabarkan Pattinson kini sedang berada dalam kuarantin di sebuah apartment di London, disewakan khas oleh WarnerBros. buatnya.


40 Tiket ‘Premier’ Filem Seram ‘Sebelum Iblis Menjemput Ayat 2’ Untuk Dimenangi!

Filem seram Sebelum Iblis Menjemput Ayat 2 bakal ditayangkan kepada umum pada 10 September 2020. Sekuel garapan Timo Tjahjanto ini menceritakan kisah baru pertarungann Alfie, yang dilakonkan oleh Chelsea Islan, dan syaitan. Setelah bertahan dalam filem pertamanya, Sebelum Iblis Menjemput, Alfie berusaha meneruskan kehidupannya bersama adiknya Nara (Hadijah Shahab).

Dia bertemu dengan beberapa anak yatim piatu, iaitu Budi (Baskara Mahendra), Gadis (Widika Sidrome), Jenar (Shareefa Daanish), Martha (Karina Salim), Leo (Arya Vasco), dan Kristi (Lutusha). Namun, sebuah sumpahan telah menghantui anak-anak di rumah anak yatim.

Lima anak yatim piatu itu mencari Alfie, yang sebelum ini dapat menangani iblis. Bagaimana Chelsea Islan akan menghadapi iblis ini? Kenalah tonton sendiri ya!

Khas Untuk Peminat murai.my, pada hari Selasa , 8 September 2020, jam 8 malam bertempat di  TGV One Utama, kami berbesar hati untuk menghadiahkan sepasang tiket tayangan eksklusif! Selain itu penerima berpeluang menonton lebih awal filem ini. Best kan?

Caranya anda hanya perlu ikuti langkah dan jawab soalan berikut untuk melayakkan diri anda dipilih sebagai pemenang.


Tidur Dalam Paip Pembentung? 5 Hotel Konsep Capsule Ini Patut Anda Cuba!

Anda sudah tentu sedang mula membuat perancangan percutian bersama rakan atau keluarga tersayang pada hujung minggu atau cuti sekolah yang akan datang bukan? Anda mesti sedang tercari-cari konsep hotel yang lain dari yang lain. Di sini Murai.My shortlist 5 Capsule hotel yang boleh anda cuba untuk rasai pengalamannya. Stay tune guys!

Jadi bagaimana? Anda sudah tidak sabar untuk menginap di hotel yang berkonsepkan kapsul? Jom weekend!


Kisah Perjalanan Cinta Mira Filzah & Wan Emir Astar Bakal Ditayangkan

NAURA, saluran gaya hidup Muslim kontemporari dari Astro telah melancarkan program terbaharunya, ‘In Love with Mira, Sebuah Cerita Cinta’ yang bakal bersiaran mulai Isnin, 7 September, jam 9 malam, di saluran 109.

Program eksklusif berdurasi 30 minit ini akan berlangsung selama 8 episod berturut- turut. ‘In Love with Mira, Sebuah Cerita Cinta’ mengisahkan perjalanan pelakon, pengacara, model dan usahawan jelita tanah air Mira Filzah dan suaminya, Wan Emir Astar dalam mencari jawapan kepada pelbagai persoalan tentang alam rumah tangga, sebagai persiapan untuk melangkah ke fasa kehidupan yang seterusnya.

Dalam rancangan ini, Mira dan Wan Emir telah mengadakan pertemuan mereka dengan beberapa individu disegani bagi mendapatkan nasihat dan bimbingan terbaik demi kelangsungan dan kebahagiaan hubungan kedua mempelai itu sebelum ke jinjang pelamin dan selepas akad yang menyatukan dua hati menjadi satu.

Individu-individu ini termasuklah Datuk Prof Dr Muhaya, Datuk Siti Nor Bahyah Mahamood, Ustaz Dato’ Badli Shah, Imam Muda Asyraf, Ustazah Asni Mansor, dan Ustazah Isfadiah Mohd Dasuki. Pada malam 3 September, Mira atau nama sebenarnya Nur Amirah Filzah Badioezaman,27 telah sah bergelar isteri kepada seorang arkitek, Wan Emir Astar Wan Mohammad Khair-il Anuar, 30 dengan sekali lafaz.


Unik! LG Bakal Umumkan ‘Smartphone’ Skrin Putar Pada 14 September

LG dilaporkan sedang bersiap untuk melancarkan telefon pintar baru yang mempunyai bentuk yang unik, iaitu dengan dua skrin.

Berdasarkan pada apa yang telah terbocor di internet, telefon bimbit LG baru ini akan hadir dengan layar utama yang dapat diputar 90 darjah secara mendatar sehingga berbentuk huruf “T”.

Kini, syarikat Taiwan ini akhirnya mendedahkan bila telefon bimbit baru tersebut akan diumumkan.

Dilaporkan oleh GSM Arena, LG mengesahkan bahawa ia akan menunjukkan telefon bimbit barunya secara langsung pada 14 September jam 11.00 waktu tempatan.

LG menjelaskan bahawa telefon bimbit baru, yang diberi nama Wing, adalah sebahagian daripada “Explorer Project”.

Ini adalah rangkaian peranti LG yang dilengkapi dengan “pengalaman pengguna yang unik dan belum diterokai”.

Bukan hanya itu, syarikat itu juga mengungkapkan kerjasama dengan Qualcomm, Naver, dan platform streaming Tubi dan Ficto untuk siri mudah alih ini. LG Wing dikhabarkan akan hadir dengan layar utama berukuran 6.8 inci, dan layar kedua 4 inci.

Untuk harganya, diramalkan LG Wing akan dijual pada kisaran USD 1000.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jimat & Mudah! Ini 5 Kelebihan MYGROSER Yang Patut Anda Tahu

Dengan kesibukan kerja yang semakin menimbun, sudah tentu anda kadangkala tidak mempunyai masa untuk membeli barang dapur di pasar, hypermarket, dan sebagainya bukan? MYGROSER adalah jawapannya! MYGROSER adalah sebuah platform membeli barang dapur secara atas talian yang menawarkan kesegaran, kemudahan, dan nilai untuk semua. Ingin tahu dengan lebih lanjut? Stay tune guys!

MYGROSER mempunyai pelbagai jenis hasil segar  seperti daging, makanan laut, sayur-sayuran, buah-buahan, tenusu, makanan sejuk beku, makanan kering, bahan makanan dan keperluan harian yang lain kepada pelanggan untuk memenuhi keperluan harian mereka dengan lebih lancar.

Para Pelanggan yang ingin membeli belah menggunakan MYGROSER, anda boleh melayari laman web MYGROSER atau memuat turun aplikasi MYGROSER melalui Google Play Store bagi pengguna Android dan Apple App Store bagi pengguna iOS.

MYGROSER satu-satunya jenama pembelian barang runcit atas talian yang mempunyai freshness guaranteed. Jika barang yang dihantar kepada anda berada dalam keadaan tidak segar, MYGROSER akan memberikan penggantian yang baru atau memulangkan semula jumlah wang ke dalam akaun pelanggan MYGROSER dalam bentuk kredit.

MYGROSER menggunakan teknologi yang canggih yang membolehkan pelanggan menjadualkan penghantaran barang runcit mereka hingga seminggu lebih awal dan juga menikmati penghantaran percuma bagi pesanan yang mematuhi syarat yang ditetapkan.

Anda tidak perlu lagi untuk beratur panjang semasa membeli barang dapur. Dengan keadaan pandemik COVID-19 yang masih belum hilang, anda sudah tentu merasa khuatir untuk keluar membeli barangan keperluan di tempat yang sesak.

Dengan menggunakan platform MYGROSER pada telefon pintar anda , anda tidak perlu lagi untuk beratur panjang semasa membeli barang dapur. Anda hanya tunggu sahaja penghantaran barang sampai terus ke rumah. Mudah bukan!

Jom kta dengar apa pandangan pelanggan terhadap MyGroser menerusi video di bawah ini.


Isu Hina Orang Asli : Siti Sarah Mohon Maaf & Enggan Ulas Lanjut

Menerusi sebuah kenyataan rasmi yang dihantar kepada pihak Murai.my, penyanyi Siti Sarah Raisuddin memohon maaf kepada seluruh rakyat Malaysia khususnya masyarakat Orang Asli berikutan penularan sebuah video yang mengaitkan dirinya baru-baru ini.

Menurut Sarah,dia tidak pernah terlintas sama sekali untuk menghina mana-mana pihak dan penularan video tersebut juga tidak disengajakan. Jelasnya, sepanjang berkecimpung dalam industri seni tanah air, dia sangat mementingkan etika dalam setiap perkara yang dilakukannya kerana percaya akan menjadi tumpuan peminat dan masyakarat.

“Saya dengan rendah hati menyusun sepuluh jari memohon maaf kepada semua rakyat Malaysia terutamanya kepada masyarakat Orang Asli.

“Saya amat berharap permohonan maaf saya ini diterima kerana ianya bukanlah sesuatu yang disengajakan.

“Tidak pernah terlintas langsung dihati saya untuk menyentuh sensitiviti mana-mana pihak, malah menghormati seluruh masyarakat di Malaysia.

“Lebih dua dekad berada dalam industri seni tanah air, saya sangat mementingkan etika dalam setiap perkara yang saya lakukan termasuklah setiap posting yang ingin dimuat naik di media sosial. Saya percaya segala perbuatan akan menjadi perhatian masyarakat,” katanya

Dedah Sarah lagi, dia turut menerima permohonan maaf daripada Pengarah Syarikat House of Ridz Okumura Sdn Bhd, Ridzo Kimura yang turut sama dalam video itu dan memuat naiknya sehingga tular.

Jelas pelantun Manis itu, dia mengharapkan agar perkara itu tidak diperbesarkan lagi. Difahamkan sidang media tergempar yang dirancang untuk menjelaskan lebih lanjut mengenainya turut dibatalkan.

“Sememangnya insiden yang tercetus, sedikit sebanyak menjejaskan reputasi saya sebagai selebriti dan usahawan.

“Saya mohon isu ini tidak akan diperbesarkan lagi dan kenyataan ini akan menjadi yang pertama dan terakhir dari saya,” katanya lagi.

Terdahulu,Sarah menjadi tumpuan warganet apabila dia kononnya dikatakan telah menghina masyarakat orang asli apabila membuat perbandingan rambut mereka dalam sebuah video yang dimuat naik oleh seorang individu di laman Twitter. Bagaimanapun, video tersebut sudah pun dipadam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nora Ariffin Akui Anak Sudah Terima Hukuman

Susulan daripada hantaran terdahulu, penyanyi Nora Ariffin telah memuat naik satu lagi hantaran terbaru mengenai anak perempuannya, Putri Nur Dahlia.

Menurut Nora, dia telah mendengar semua pengakuan dan dalam masa yang sama turut memaafkan kesemua pihak yang terlibat. Jelasnya lagi,anak perempuannya itu juga sudah menerima hukuman mengikut landas hukum agama.

“Assalamualaikum. Saya sudah mendengar semua pengakuan.

“Saya juga sudah memaafkan semua orang. Saya juga sudah menghukum anak saya mengikut hukum agama,

Dalam pada itu, Nora mengharapkan agar anaknya itu bertaubat serta mengharapkan ianya menjadi pengajaran dan iktibar buat masyarakat.

“Biarlah dia bertaubat dan meminta ampun kepada Allah swt. Buat masa ni, saya hanya berserah pada Allah swt.

“Moga menjadi pengajaran dan iktibar buat semua. Insya-Allah. Terima kasih buat semua,” tulisnya dalam hantaran Instagram.

A post shared by NORA ARIFFIN (@itsnoraariffin)

Terdahulu, di media sodial tular mengenai video yang memaparkan aksi bercumbu sepasang kekasih yang mana gadis berkenaan merupakan anak perempuan Nora dengan seoang remaja lelaki dikenali sebagai Zuher. Video tersebut mendapat kecaman hebat daripada warganet serta turut menjejaskan nama Nora sebagai seorang penyanyi popular.


[GAMBAR] Siti Nurhaliza Hamil Anak Kedua?

Di media sosial, peminat hangat memperkatakan mengenai foto penyanyi kesayangan ramai Dato Sri Siti Nurhaliza,41 yang dikatakan sedang hamil anak keduanya.

Spekulasi tersebut muncul selepas terdapat dakwaan peminat mengenai hantaran foto pelantun 7 Nasihat itu baru-baru ini yang memperlihatkan seolah-olah dia sedang hamil. Malah menguatkan lagi dakwaan berkenaan, kononnya Siti tidak terbabit dalam sebuah program realiti sebagai salah seorang juri adalah kerana ingin berehat dan menumpukan pada kandungannya itu.

Tidak cukup dengan itu, ada diantara mereka turut mendakwa Siti tidak lagi terlibat dalam mana-mana aktiviti berbasikal dan hanya memberi sokongan pada hobinya itu secara tidak langsung. Dalam pada itu, rata-rata daripada mereka mendoakan agar Siti dapat dikurniakan seorang lagi cahaya mata sebagai peneman anak perempuannya, Siti Aafiyah Khalid,2 tahun.

Bagaimanapun, menerusi carian terkini Murai.my mengenai hantaran tersebut sudah pun dipadam oleh peminatnya. Terdahulu, sekitar awal Februari lalu media tempatan melaporkan Siti selamat menjalani pembedahan kecil di sebuah pusat perubatan swasta, di sini sebagai persediaan hamil. Difahamkan prosedur itu perlu dilakukan kerana dia akan menggunakan kaedah rawatan persenyawaan in-vitro (IVF) seperti yang dilakukannya untuk kandungan pertama.


Imam Muda Asyraf Buat Laporan Polis, Gambar Diguna Tanpa Kebenaran

Pendakwah terkenal, Imam Muda Asyraf menerusi hantaran di laman Instagram nya telah menyatakan bahawa dia telah membuat laporan polis berikutan gambarnya telah digunapakai tanpa kebenaran oleh sebuah syarikat.

Lebih mengejutkan, bukan sahaja gambarnya, malah gambar beberapa pendakwah lain turut menjadi mangsa syarikat ini kononnya ingin menarik pelanggan di media sosial. Difahamkan, gambar-gambar tersebut digunapakai bagi tujuan iklan pelaburan.

Jelas Asyraf, pada mulanya dia enggan mengambil peduli mengenai iklan tersebut. Namun, setelah memikirkan nasib orang lain terutamanya golongan warga emas yang mungkin menjadi mangsa syarikat itu, membuatkan dia mengambil tindakan selanjutnya.

“Sudah banyak kali sebenarnya gambar saya digunakan pihak tidak bertanggungjawab di dalam iklan mereka. Memang saya tidak pedulikan pada mulanya.

“Namun apabila memikirkan nasib mereka yang tertipu, mak cik, pak cik di kampung yang melabur tanpa tahu kesahihannya membuatkan saya ambil keputusan untuk membuat laporan polis,” katanya.

A post shared by IM Asyraf (@imammudaasyraf)

Dalam pada itu, Asyraf turut mendedahkan akan membuat laporan di Suruhanjaya Komunikasi Multimedia Malaysia (SKMM) berkenaan isu tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


10 Video Yang Paling Banyak Ditonton Di Laman YouTube

Untuk rekod, lagu “Despacito” oleh Luis Fonsi duet bersama Daddy Yankee kini merupakan video yang paling banyak ditonton dalam sejarah. Dengan capaian 6.95 bilion tontonan, rekod tersebut masih dipegang oleh mereka sehingga ke hari ini.

Menerusi senarai yang dikeluarkan, kebanyakan rekod video paling banyak ditonton merupakan video muzik oleh penyanyi-penyanyi popular antarabangsa. Berdasarkan rekod-rekod ini juga, ada diantaranya turut melakar pencapaian peribadi antaranya, video iklan Nike yang menampilkan pemain bola sepak Brazil Ronaldinho merupakan video pertama di dunia yang mencapai satu juta tontonan.

Manakala pada Disember 2012, video “Gangnam Style” menjadi video pertama yang mencecah 1 bilion tontonan dan diikuti beberapa video klasik seperti “Bohemian Rhapsody” oleh Queen merupakan video pertama tahun 1970 yang mendapat 1 bilion tontonan serta video muzik Guns N’ Roses’ berjudul “Sweet Child o’ Mine” merupakan video tahun 1980 pertama mencecah 1 bilion tontonan yang dicapai pada Oktober 2019.

Berikut kami tampilkan senarai 10 video yang paling banyak ditonton di laman YouTube ketika ini.

Tarikh dimuat naik : 12 Januari 2017
Jumlah tontonan : 6.95 bilion

Tarikh dimuat naik : 17 Jun 2016
Jumlah tontonan : 6.49 bilion

Tarikh dimuat naik : 30 Januari 2017
Jumlah tontonan : 4.96 bilion

Tarikh dimuat naik : 6 April 2015
Jumlah tontonan : 4.71 bilion

Tarikh dimuat naik : 31 Januari 2012
Jumlah tontonan : 4.33 bilion

Tarikh dimuat naik : 19 November 2014
Jumlah tontonan : 3.94 bilion

Tarikh dimuat naik : 8 Oktober 2016
Jumlah tontonan : 3.81 bilion

Tarikh dimuat naik : 15 Julai 2012
Jumlah tontonan : 3.77 bilion

Tarikh dimuat naik : 27 Februari 2018
Jumlah tontonan : 3.64 bilion February 27, 2018

Tarikh dimuat naik : 22 Oktober 2015
Jumlah tontonan : 3.34 bilion


Misteri! Mayat Ditemui Terapung Di Hadapan Rumah Putera William & Kate Middleton

Sangat mengejutkan, apabila mayat seorang wanita ditemui terapung di kolam di hadapan Istana Kensington, kediaman Putera William dan Kate Middleton. Dilaporkan dari laman Independent, polis pada awalnya berpendapat bahawa mayat wanita yang belum disahkan identitinya itu adalah seorang artis Britain, Endellion Lycett Green, yang dinyatakan hilang beberapa waktu lalu.

Namun, ketika polis memaklumkan berita mengenai penemuan mayat ini, keluarga tersebut mengatakan mayat Endellion telah dijumpai dan dalam keadaan baik. Berdasarkan keterangan polis, Istana Kensington membuat laporan pada 29 Ogos lalu di mana mayat itu dilihat di kawasan Kensington Gardens.

“Polis dipanggil ke Kensington Gardens pada jam 7.09 pagi 29 Ogos. Wanita itu dinyatakan mati, dan penyebab kematiannya tidak diketahui, tetapi akan disiasat. Bedah siasat akan dilakukan,” kata polis.

Nasib baik, ketika kejadian itu berlaku, Putera William dan Kate Middleton tidak ada di rumah. Mereka berdua bercuti bersama tiga anak mereka ke Istana Balmoral di Scotland bersama Ratu Elizabeth II.

Sehingga kini, tidak ada yang tahu siapa sebenarnya jasad wanita itu. Tidak diketahui juga adakah keluarga bangsawan lain yang melihat mayat wanita itu. Kerana selain Putera William dan Kate, Puteri Eugenie dan Jack Brooksbank juga tinggal di hadapan Istana Kensington.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Filem Mulan Terus Diboikot? Ini 5 Fakta Mengenainya

Kami sudah pun menonton filem Mulan, ulasannya mungkin akan dikongsikan dalam artikel seterusnya. Pelbagai persepsi dan komen telah diberikan oleh netizen yang telah menontonnya.

Namun di sebalik kerancakan promosi filem ini, dikhabarkan terdapat beberapa negara telah memboikot tayangan filem terbitan Disney ini terutamanya para aktivis di Hong Kong. Berikut kami tampilkan 5 fakta mengenai filem yang diadaptasi dari animasi Mulan ini.

Sejak beberapa bulan yang lalu, pelbagai aksi demonstrasi jalanan telah diadakan di Hong Kong berikutan mereka membantah hasrat kerajaan untuk membenarkan rakyat dari tanah besar China berhijrah ke Hong Kong .

"I support the Hong Kong police. You can all attack me now. What a shame for Hong Kong."

Hong Kong protesters call for 'Mulan' boycott after star went public in support of police https://t.co/2beVDzleHd pic.twitter.com/C55cYMlS9t

— CNN International (@cnni) August 16, 2019

Berikutan itu, pihak polis telah mengambil tindakan drastik dengan menggunakan kekerasan terhadap orang awam dan Yifei menyatakan sokongannya terhadap pihak berkuasa Hong Kong sekaligus mengundang kemarahan orang ramai.

Memandangkan kenyataan Yifei sebelum ini telah tular dan menerima kecaman hebat dari masyarakat Hong Kong, filem Mulan telah diboikot oleh orang ramai. Malah sebuah hashtag #BoycottMulan turut diwujudkan termasuklah mendapat sokongan tokoh aktivis Hong Kong terkenal, Joshua Wong juga turut memboikot filem tersebut di akaun Twitter peribadinya.

This film is released today. But because Disney kowtows to Beijing, and because Liu Yifei openly and proudly endorses police brutality in Hong Kong, I urge everyone who believes in human rights to #BoycottMulan. https://t.co/utmP1tIWNa

— Joshua Wong 黃之鋒 😷 (@joshuawongcf) September 4, 2020

Hashtag #Boycott Mulan turut menjadi trending di kebanyakan negara. Malah beberapa warga negara lain menyatakan sokongan mereka untuk memboikot sebagai lambang solidariti dan mendukung Hak Asasi Manusia.

Mahasiswa dan beberapa kelompok masyarakat di Korea Selatan juga pernah memboikot filem Mulan kerana menyatakan solidariti mereka. Pada Ogos lalu, mereka telah mengadakan pertemuan secara umum dan meminta pihak kerajaan untuk membatalkan tayangan filem Mulan di sana. Bagi mereka, baik Yifei mahupun sesiapa pun boleh menutup mata terhadap kekerasan yang berlaku di Hong Kong.

Memandangkan tekanan terus berlaku dari orang awam, Yi fei akhirnya menjelaskan perkara yang sebenar. Menurutnya situasi kini amat rumit dan dia turut menyatakan bahawa dia bukanlah seorang daripada mereka yang menyokong gerakan itu.


Isteri Irwansyah Hamil Selepas 10 Tahun Berkahwin, Ini Reaksi Bekas Kekasih

Perasaan bahagia menyelubungi pasangan Irwansyah dan Zaskia Sungkar. Ini kerana, setelah 10 tahun berkahwin, kedua-duanya bakal bergelar ibu bapa. Setelah menjalani program IVF, Zaskia akhirnya diuji positif kehamilan. Umur kehamilannya kini empat minggu.

Sudah tentu berita gembira ini disambut dengan penuh semangat oleh keluarga dan rakan terdekat. Selebriti Indonesia, Shireen Sungkar dan Laudya Cynthia Bella juga menyatakan kegembiraan mereka.

Melalui akaun Instagram, Bella memuat naik momen ketika dia dan Shireen menemani Irwansyah dan Zaskia, yang melakukan ultrasound untuk bayi tersebut.

A post shared by Laudya Cynthia Bella (@laudyacynthiabella)

Muat naik Bella juga mendapat banyak komen, tetapi yang paling menarik perhatian adalah komen dari bekas kekasih Irwansyah, Acha Septriasa.

Acha menulis tentang kegembiraannya terhadap kehamilan Zaskia yang telah lama ditunggu-tunggu.

Sebelum ini, Acha dan Irwansyah menjalin hubungan setelah membintangi filem Heart pada tahun 2006. Namun, hubungan mereka terputus tiga tahun kemudian, pada tahun 2009 tepatnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tengah Cari ‘Port’ Camping? 5 Lokasi Di Janda Baik Ini Patut Anda Cuba

Apabila kita memikirkan tempat yang sesuai untuk bercuti bersama keluarga, sudah tentu anda akan memikirkan tempat yang tidak jauh dari bandar dan tidak perlu mengharungi kesesakan jalan raya yang lama.

Anda ingin tahu di mana? Janda Baik adalah jawapannya! Janda Baik adalah semestinya kawasan yang sesuai bagi anda mendapatkan udara yang nyaman, suasana yang tenang dengan deruan air sungai mengalir sudah tentu membuatkan anda rasa tidak mahu pulang. Ianya mengambil masa kurang dari 1 jam perjalanan dari Kuala Lumpur.

Disini Murai My shortlist 5 tempat percutian menarik di Janda Baik yang anda boleh habiskan masa bersama rakan dan keluarga. Stay tune guys!

Anda sudah tentu rasa tidak sabar untuk ke tempat-tempat yang tersenarai di atas bukan? Murai My juga begitu. Jadi tunggu apa lagi? Jom Staycation!


“Terima Kasih Atas Doa”- Hannah Delisha Kini Berhijab

Sejak beberapa hari yang lalu, pelakon Hannah Delisha menimbulkan tanda tanya peminat apabila hantaran terbarunya itu memperlihatkannya memakai hijab.

A post shared by Hannah Delisha (@hannahdelisha)

Tidak pasti sama ada ianya merupakan komitmen kerja mahupun sebaliknya, Hannah telah berkongsi gambarnya berserta Bismillah sekaligus mengandaikan bahawa pelakon yang berasal daripada Singapura ini telah pun berhijab.

Menjawab teka-teki tersebut, akhirnya Hannah akui dirinya sudah berhijab dan sudah lama menyimpan keinginannya itu untuk berhijab. Menerusi sumber BH Online, menurut Hannah dia sudah berniat sejak Ramadan yang lalu, namun terpaksa menangguhkannya kerana terikat dengan komitmen kerja.

“Jika ikutkan, saya sudah berniat mahu memakai hijab sejak Ramadan lalu. Bagaimanapun, disebabkan terikat dengan komitmen drama Cinta Sekali Lagi, niat berhijrah terpaksa ditangguhkan dahulu”

Jelasnya lagi, dia sudah mula memakai tudung sejak empat hari yang lalu namun, hanya berkongsi berita penghijrahan dalam laman sosial, semalam (Selasa). Menafikan kononnya dia hanya berhijab kerana bakal berkahwin, dedah Hannah dia hanya menunaikan tanggungjawab sebagai wanita Islam dan berkata jiwanya semakin tenang apabila menutup aurat.

Rata-rata peminat dan rakan selebriti turut terharu dengan penghijrahannya itu serta turut memuji kecantikan Hannah memakai hijab. Malah mereka turut mendoakan agar Hannah terus beristiqamah dalam penghijrahannya itu.


Bekas Pembantu Peribadi Aliff Syukri Meninggal Dunia

Sebentar tadi menerusi info yang diterima, bekas pembantu peribadi kepada usahawan kosmetik popular Datuk Seri Aliff Syukri yang dikenali sebagai Ghazi dikhabarkan telah meninggal dunia.

A post shared by Aliff syukri bin kamarzaman (@aliffsyukriterlajaklaris)

Menerusi hantaran beberapa sahabat terdekat Allahyarham Ghazi atau Muhammad Ghazali B Hj Mat Lawi meninggal dunia dipercayai berpunca daripada penyakit appendiks yang dihadapinya. Malah keadaan Allahyarham juga semakin tenat sejak beberapa hari yang lalu.

Terdahulu, Allahyarham Ghazi menarik perhatian ramai dan menjadi tanda tanya pengikut Aliff Syukri apabila kelihatan seorang jejaka kacak sering bersama keluarganya sebelum dia mengundurkan diri sebagai pembantu peribadi usahawan itu.

Dalam pada itu, menerusi hantaran isteri kepada Aliff iaitu Datin Seri Nur Shahida, dia meluahkan rasa sedih atas perkhabaran tersebut.

A post shared by Nur Shahida Mohd Rashid (@shahidadherbs)

Menganggap Allahyarham seperti adiknya sendiri, Shahida memohon orang ramai untuk sama-sama mendoakan roh Allahyarham dicucuri rahmat dan ditempatkan di kalangan orang yang beriman. Salam takziah dari kami di Murai.my. Al-Fatihah (dibaca).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Maafkan Sarah” – Siti Sarah Bertemu Orang Asli, Mohon Maaf Secara Terbuka

Penyanyi popular Siti Sarah Raisuddin menerusi hantaran Instagram nya memohon maaf secara terbuka kepada orang ramai khususnya masyarakat Orang Asli.

Bukan sahaja merupakan permohonan maaf kedua Sarah selepas menghantar sebuah kenyataan rasmi kepada pihak media, malah pelantun Manis ini juga secara rendah diri mengambil keputusan untuk bertemu dengan wakil masyarakat Orang Asli di Batu 12 Gombak untuk memohon maaf. Terdahulu, isteri kepada pelakon dan pelawak Shuib Sepahtu ini teruk dikecam selepas Sarah secara tidak sengaja telah berseloroh mengenai suku kaum tersebut baru-baru ini.

“Saya Siti Sarah dengan rendah hati, menyusun 10 jari memohon maaf kepada masyarakat Malaysia terutama kepada 18 suku kaum orang asli atas kekhilafan diri saya yang menguris hati masyarakat orang asli. Sesungguhnya tidak lintas dan terniat untuk saya melukakan hati orang asli. Sebagai manusia biasa tidak lari daripada melakukan kesilapan sarah juga sama,” katanya.

Menurut Sarah, dia sama sekali tidak terlintas untuk melukakan hati mana-mana pihak dan berasa kesal dengan apa yang terjadi. Jelas Sarah, insiden ini bukan sahaja memberi pengajaran buat dirinya malah buat masyarakat di luar sana juga.

“Sarah kesal dan menyesal atas apa yang berlaku. Dan apa yang terjadi ini akan menjadi satu pengajaran bukan sahaja untuk sarah tapi juga kepada masyarakat diluar sana.

Sekali lagi saya memohon maaf secara terbuka kepada semua masyarakat komuniti orang asli atas apa yang terjadi”

A post shared by Siti Sarah Raissuddin (@sitisarahraissuddin)

Rata-rata pengikut dan kenalan selebriti memuji tindakan Sarah yang sanggup berbuat demikian meskipun perkara itu sama sekali tidak disengajakan.


Nabila Huda Dedah Video Perompak Di Rumah Hanya Sekadar Gimik

Pada bulan lalu, pelakon Nabila Huda memuat naik satu hantaran video di laman Instagram kononnya rumahnya diceroboh oleh orang yang tidak dikenali sekaligus membuatkan ramai peminat termasuk kenalan selebriti berasa cemas dan bimbang dengan keadaan dirinya.

Bagaimanapun menurut Nabila atau juga mesra disapa sebagai Abil, video tersebut hanyalah sebuah gimik bagi menjayakan promosi program terbaharu terbitan Astro, The Masked Singer yang mana pelakon ini telah dipilih sebagai salah seorang juri tetap program realiti itu.

“Sebenarnya yang cemas itu saya hanya berlakon. Memang masa saya buat benda itu memang ada masked yang saya nampak dan bukannya hantu, ianya adalah The Masked Singer”

“Dia macam part of the gimmick lah sebenarnya. Tapi dia bukanlah gimik sangat dia lebih kepada teaser untuk The Masked Singer,” katanya kepada Murai.my.

Di kesempatan itu, Abil memohon maaf serta akui merasa serba salah selepas mengetahui ramai yang begitu risaukan keadaannya termasuklah beberapa orang rakan selebriti terdekat yang juga jirannya seperti Fizz Firuz dan Nabil Ahmad. Malah dedah Nabila, ada diantara mereka terus menghubungi suaminya bagi bertanyakan khabar selepas menonton video tersebut.

“Kasihan dekat kawan-kawan saya yang rapat sebab mereka tahu saya tak pernah terlibat dalam perkara seperti teaser dan sebagainya. Mereka tahu saya seorang yang serius terutama bab kerja dan buat bersungguh. Sekali bila dah jadi serius, ramai sangat yang nak datang rumah dan nak panggil polis apa semua, saya rasa serba salah sangat. Saya macam alamak apa yang saya perlu buat ini. Saya terus hubungi mereka dan meminta maaf,” jelasnya.

Dedah Nabila lagi, tiada siapa yang mengetahui mengenai lakonan itu termasuklah anak dan ibu-bapanya yang turut cemas dengan keadaan tersebut.

Nabila ditemui Murai.my ketika di majlis pelancaran program terbaharu Astro Warna, The Masked Singer di De.Wan, The Linc, Kuala Lumpur pada petang Selasa. Selain Nabila, 8 orang selebriti lagi turut dipilih sebagai juri tetap terdiri daripada Datuk Aznil Hj Nawawi, Michael Ang, Raja Azura, Zizan Razak, Ella, Remy Ishak, Ramona Zam Zam dan Angah Raja Lawak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tarikh Lahir Sama! Hafidz Roshdi Timang Cahaya Mata Lelaki

Sebentar tadi, menerusi hantaran di laman Instagram pelakon Hafidz Roshdi berkongsi gembira bahawa isterinya, Nurul Shuhada binti Mat Shukri telah selamat melahirkan cahaya mata kedua mereka.

Dedah Hafidz atau nama sebenarnya Muhammad Hafidz bin Roshdi,26 isterinya bukan sahaja melahirkan seorang bayi lelaki malah anak kedua mereka itu turut berkongsi tarikh lahir yang sama dengan anak sulung, Humairah Muhammad Hafidz yang lahir pada 9 September 2017.

Dalam pada itu, Hafidz turut mengenakan sehelai baju berwarna biru, baju yang sama dipakai olehnya ketika menyambut cahaya mata sulung.

A post shared by Hafidz Roshdi (@hafidz.roshdi)

Menganggap ianya merupakan kuasa Allah SWT, Hafidz turut bersyukur kerana dikurniakan sepasang cahaya mata bersama isterinya. Untuk rekod, Hafidz telah mendirikan rumahtangga bersama Nurul Shuhada pada 30 April 2016.